Κινεζικοί Λαϊκοί Μύθοι (19)— Ο Ντονγκ Γιόνγκ και η Έβδομη Νεράιδα--china radio international\n2016-07-01 17:27:13 cri　Caoxiuyuan\nΣτον ουρανό κατοικούσαν οι περισσότεροι θεοί, μεταξύ των οποίων και οι εφτά αδελφές νεράιδες. Ήξεραν πολύ καλά να υφαίνουν και να κεντούν. Η μικρότερη ονομαζόταν από τους ανθρώπους Έβδομη Νεράιδα. Βέβαια στον ουρανό υπήρχαν κι άλλες νεράιδες με διαφορετικά ονόματα.\nΣτον ουρανό κατοικούσαν οι περισσότεροι θεοί, μεταξύ των οποίων και οι εφτά αδελφές νεράιδες.\nΜια φορά όταν οι εφτά νεράιδες πήγαν μια εκδρομή, συμπτωματικά η Έβδομη Νεράιδα είδε έναν ωραίο νεαρό στον ανθρώπινο κόσμο, ο οποίος ήθελε να πουλήσει τον εαυτό του στις πλούσιες οικογένειες ως δούλος. Η Έβδομη Νεράιδα μπερδεύτηκε. Ο νεαρός που ονομαζόταν Ντονγκ Γιόνγκ, της εξήγησε ότι ήταν ένας αγρότης αλλά πέθανε ο πατέρας του και δεν είχε επιπλέον χρήματα για την κηδεία. Έτσι αν κάποιος τον αγόραζε, παρόλο που δεν θα ήταν ελεύθερος άνθρωπος, τουλάχιστον θα είχε λεφτά για να θάψει με αξιοπρέπεια τον πατέρα του.\nΗ Έβδομη Νεράιδα συγκινήθηκε πολύ. Αλλά δεν μπόρεσε να τον βοηθήσει. Επειδή στον ουρανό δεν κυκλοφορούσαν τα ανθρώπινα χρήματα. Αν και πολλοί θεοί είχαν την ικανότητα να μεταμορφώνουν τις πέτρες σε χρυσό, τέτοιος «χρυσός» δεν μπορούσε να διαρκέσει για πολύ καιρό και κάποια στιγμή θα επέστρεφε στην πραγματική του πέτρινη μορφή. Όπως στον μύθο της Νεράιδας του Λευκού Φιδιού, τα ασήμια που έδωσε η Νεράιδα του Λευκού Φιδιού στον αγαπημένο της ήταν κλεμμένα από τους άλλους. Στους κινεζικούς μύθους, ούτε ο πιο δυνατός θεός δεν μπορεί να δημιουργήσει αυθεντικό χρυσό μόνο με τον αέρα.\nΜια φορά όταν οι εφτά νεράιδες πήγαν μια εκδρομή, συμπτωματικά η Έβδομη Νεράιδα είδε έναν ωραίο νεαρό στον ανθρώπινο κόσμο.\nΧωρίς καμία βοήθεια ο νεαρός αγρότης, που συνάντησε η Έβδομη Νεράιδα, έγινε δούλος για τρία χρόνια. Η μικρή νεράιδα ανησυχούσε πολύ και χωρίς να το συνειδητοποιήσει η ίδια, τον ερωτεύτηκε.\nΗ μεγαλύτερη νεράιδα μεταξύ των εφτά, δηλαδή η μεγαλύτερη αδελφή της, ανακάλυψε τα αισθήματα της μικρής αδελφής της. Παρά τους σκληρούς κανόνες στον ουρανό, ένας από τους οποίους είναι η απαγόρευση του γάμου μεταξύ των θεών και των θνητών, η μεγαλύτερη αδελφή αποφάσισε να βοηθήσει την μικρή αδελφή της να κυνηγήσει τον έρωτα και την ευτυχία. Έτσι, βοήθησε την Έβδομη Νεράιδα να κατέβει από τον ουρανό στον ανθρώπινο κόσμο και προτού να χωριστούν της έδωσε ένα λιβάνι. Σε κατάσταση έκτακτης ανάγκης, αν έκαιγε το λιβάνι η έβδομη νεράιδα θα λάμβαναν το μήνυμα οι αδελφές της και θα την βοηθούσαν.\nΜε τον τοπικό θεό ως προξενητή και μια ψευδοακακία ως μάρτυρα, η Έβδομη Νεράιδα και ο Ντονγκ Γιόνγκ παντρεύτηκαν.\nΈτσι η Έβδομη Νεράιδα κατέβηκε στον ανθρώπινο κόσμο και βρήκε τον νεαρό Ντονγκ Γιόνγκ. Με τον τοπικό θεό ως προξενητή και μια ψευδοακακία ως μάρτυρα, η Έβδομη Νεράιδα και ο Ντονγκ Γιόνγκ παντρεύτηκαν.\nΠροκειμένου να μαζέψουν αρκετά χρήματα για να απαλλαγούν από την δουλεία του Ντονγκ Γιόνγκ, η Έβδομη Νεράιδα πήγε στο σπίτι του αφέντη του ανδρός της για δουλειά. Ο αφέντης τους όταν έμαθε ότι η Έβδομη Νεράιδα ξέρει να υφαίνει καλά, δεσμεύθηκε ότι εάν μπορέσει να υφάνει δέκα υπέροχα υφάσματα μόνο σε μια νύχτα, θα μειώσει το χρονικό διάστημα της δουλείας του Ντονγκ Γιόνγκ από τρία χρόνια σε 100 μέρες. Αντιθέτως, αν δεν μπορέσει, θα αυξήσει το χρονικό διάστημα της δουλείας σε έξι χρόνια.\nΟι εφτά νεράιδες δούλευαν για μια νύχτα και τελικά κατάφεραν να υφάνουν δέκα υπέροχα υφάσματα.\nΗ Έβδομη Νεράιδα τότε έκαψε το λιβάνι και ζήτησε βοήθεια από τις αδελφές της. Οι εφτά νεράιδες δούλευαν για μια νύχτα και τελικά κατάφεραν να υφάνουν δέκα υπέροχα υφάσματα. Ο αφέντης του Ντονγκ Γιόνγκ αναγκάστηκε να τον απελευθερώσει μετά από 100 μέρες. Εκείνη την ημέρα, ο Ντονγκ Γιόνγκ και η Έβδομη Νεράιδα γύρισαν στο δικό τους σπίτι χαρούμενοι. Όταν έφτασαν στο σπίτι, εμφανίστηκαν στον ουρανό απεσταλμένοι του θεϊκού κόσμου και τους ανακοίνωσαν ότι η Έβδομη Νεράιδα έπρεπε να γυρίσει στον ουρανό πριν από τις 12 το μεσημέρι αλλιώς θα σκότωναν τον Ντονγκ Γιόνγκ.\nΗ Έβδομη Νεράιδα τότε εξήγησε στον Ντονγκ Γιόνγκ την αλήθεια, ότι ήταν μια νεράιδα από τον ουρανό. Αλλά δεν μπόρεσαν να παραβιάσουν την εντολή. Έτσι αναγκάστηκαν να χωριστούν.\nΑυτός είναι ο μύθος του Ντονγκ Γιόνγκ και της Έβδομη Νεράιδα.\nv Κινεζικοί Λαϊκοί Μύθοι (18)— Μενγκ Τζιάνγκ Νιού 2016-06-24 17:19:59\nv Κινεζικοί Λαϊκοί Μύθοι (17)—Ο Λιάνγκ Σανμπό και η Τζου Γινγκντάι (6ο μέρος) 2016-06-17 18:26:50\nv Κινεζικοί Λαϊκοί Μύθοι (16)—Ο Λιάνγκ Σανμπό και η Τζου Γινγκντάι (5ο μέρος) 2016-06-12 17:30:44


Γιάννενα Πολίτες για την Ανατροπή: «Τρεις παρατάξεις και δύο ανεξάρτητοι» | Δημοτικό Ραδιόφωνο Ιωαννίνων\nΑρχική / Επικαιρότητα / Γιάννενα Πολίτες για την Ανατροπή: «Τρεις παρατάξεις και δύο ανεξάρτητοι»\n6 Σεπτεμβρίου 2019 Επικαιρότητα, Πολιτική 265 Views\nΟλοκληρώθηκε η πρώτη φάση συγκρότησης της νέας δημοτικής αρχής του κ. Μωυσή Ελισάφ με τη συνεργασία τριών παρατάξεων και δύο «ανεξάρτητων» συμβούλων. Η νέα παράταξη οφείλει τις επόμενες ημέρες να καταθέσει το κοινό πρόγραμμα με βάση το οποίο προέκυψαν οι συγκλήσεις ώστε να γνωρίζουν οι δημότες την πολιτική που θα ακολουθήσει στο Δήμο. Αυτό άλλωστε απαιτούν η διαφάνεια και η δημοκρατική λειτουργία.\nΗ παράταξη Γιάννενα Πολίτες για την Ανατροπή καλεί τα μέλη και τους φίλους της την Τετάρτη 11/09/2019 και ώρα 8μμ στα γραφεία της Πυρσινέλλα 6, 3ος όροφος σε ανοιχτή συνέλευση ώστε να εξεταστούν τα νέα δεδομένα και να καθοριστεί η στάση της παράταξης το επόμενο διάστημα.\nΓΙΑΝΝΕΝΑ ΠΟΛΙΤΕΣ ΓΙΑ ΤΗΝ ΑΝΑΤΡΟΠΗ 2019-09-06\nTags ΓΙΑΝΝΕΝΑ ΠΟΛΙΤΕΣ ΓΙΑ ΤΗΝ ΑΝΑΤΡΟΠΗ\nΠροηγούμενο Διανομή ειδών προσωπικής υγιεινής σε ανήλικα κορίτσια άπορων οικογενειών στο Δήμο Ζίτσας\nΕπόμενο Εκδήλωση για τον αθλητισμό στο 45ο φεστιβάλ ΚΝΕ-ΟΔΗΓΗΤΗ


Απαλλαγή από τροφεία δημοτικών παιδικών σταθμών.\nΚαθημερινά νέα 15 Απριλίου 2020\nΤην απαλλαγή γονέων από τροφεία δημοτικών βρεφικών και παιδικών σταθμών και από αντίτιμο ανταποδοτικών υπηρεσιών, προβλέπει στο άρθρο 26, η νέα Πράξη Νομοθετικού Περιεχομένου για τα μέτρα περιορισμού του κορονοϊού. Η Πράξη Νομοθετικού Περιεχομένου δημοσιεύθηκε σε ΦΕΚ Αρ. Φύλλου 84 της 13ης Απριλίου 2020 τεύχος Β’ και στο άρθρο εικοστό έκτο με τίτλο: "Απαλλαγή γονέων από τροφεία δημοτικών βρεφικών και παιδικών σταθμών και από αντίτιμο ανταποδοτικών υπηρεσιών".\nΑπαλλαγή γονέων από τροφεία δημοτικών βρεφικών και παιδικών σταθμών και από αντίτιμο ανταποδοτικών υπηρεσιών:\n1. Από τις 11 Μαρτίου 2020, γονείς που έχουν τέκνα σε δημοτικούς βρεφικούς και παιδικούς σταθμούς, των οποίων η λειτουργία αναστέλλεται προσωρινά δυνάμει των αποφάσεων που εκδίδονται κατ΄ εξουσιοδότηση των διατάξεων της από 25.2.2020 Πράξης Νομοθετικού Περιεχομένου (Α΄ 42), όπως αυτή κυρώθηκε με το άρθρο 1 του ν. 4682/2020 (Α΄ 76), απαλλάσσονται από την προβλεπόμενη μηνιαία οικονομική συμμετοχή (τροφεία) για το χρονικό διάστημα αναστολής της λειτουργίας τους.


Επιτάχυνση για λύση εντός του Μαϊου – Ειδήσεις, επικαιρότητα νέα από Θεσσαλονίκη – Έναντι News – Radio1d.gr\nΕπιτάχυνση για λύση εντός του Μαϊου\nΔημοσιεύθηκε: Thursday 14 May 2015 - 06:56\nΣτο πλέον κρίσιμο σταυροδρόμι της τρίμηνης πορείας των διαπραγματεύσεων με τους εταίρους βρίσκεται η ελληνική κυβέρνηση, που έχει, ωστόσο, αποφασίσει να επιταχύνει τις διαδικασίες για την εξεύρεση λύσης εντός του Μάη.\nΕγκυρες πληροφορίες επιμένουν ότι ο κ. Αλέξης Τσίπρας φέρεται αποφασισμένος να συμβάλει για την όσο το δυνατόν ταχύτερη συμφωνία με τους εταίρους, αλλά ταυτόχρονα διαμηνύει ότι δεν πρόκειται η κυβέρνησή του να «διαγράψει» βασικές «κόκκινες γραμμές» και να αποδεχθεί καταιγίδα υφεσιακών μέτρων. Τις σχετικές κατευθύνσεις έχουν, δε, ήδη λάβει τα μέλη του Υπουργικού Συμβουλίου, γνωρίζοντας ότι τα «αγκάθια» στη διαπραγμάτευση αφορούν μεταξύ άλλων το Εργασιακό, το Ασφαλιστικό και το ύψος του ΦΠΑ.\nΣύμφωνα με πληροφορίες, όμως, ο νέος φορολογικός «χάρτης» είναι σχεδόν έτοιμος και ίσως αποτελέσει το πρώτο σχέδιο νόμου που θα κατατεθεί προς ψήφιση στη Βουλή – εάν και εφόσον και οι δύο πλευρές ανάψουν το «πράσινο φως» για την ολοκλήρωση της αξιολόγησης. Μάλιστα λέγεται ότι η ελληνική πλευρά έχει αποδεχτεί τη συζήτηση για την αναστολή της εφαρμογής διά νόμου της αύξησης του κατώτατου μισθού, ξεκαθαρίζοντας ότι δεν πρόκειται να υιοθετήσει «απαιτήσεις» για μειώσεις μισθών και συντάξεων.\nΑντιθέτως οι διαβουλεύσεις έχουν οδηγήσει πολύ κοντά στη λύση ζητημάτων που αφορούν τις ιδιωτικοποιήσεις και παρεμβάσεις αναπτυξιακού χαρακτήρα στον δημόσιο τομέα. Στη συνεδρίαση του κυβερνητικού συμβουλίου πάντως χθες, σύμφωνα με πληροφορίες, εκφράστηκαν ενστάσεις για τις ιδιωτικοποιήσεις από υπουργούς της Αριστερής Πλατφόρμας του ΣΥΡΙΖΑ.\nΤο σίγουρο είναι ότι ο πρωθυπουργός θα δώσει χρόνο στον χρόνο προκειμένου να συνεχίσει τη μάχη της διαβούλευσης σε κορυφαίο επίπεδο με ξένους ηγέτες και εκπροσώπους των θεσμών, ενώ επενδύει για την επίλυση του γόρδιου δεσμού στην έκτακτη Σύνοδο Κορυφής που θα γίνει στις 20 και 21 του Μάη στη Ρίγα.\nΕίναι κοινό μυστικό στην κυβέρνηση επίσης ότι Μαξίμου και οικονομικό επιτελείο προσβλέπουν στην έκτακτη σύγκληση του Εurogroup εντός του Μάη, αναλαμβάνοντας να ξεκινήσουν παράλληλα διαδικασίες για την εφαρμογή του συνόλου των συμφωνηθέντων. Να σημειωθεί ότι από σήμερα αρχίζουν ξανά σε εντατικούς ρυθμούς οι συνεδριάσεις του Brussels Group, με στόχο να ολοκληρωθεί η αξιολόγηση και στο τεχνικό επίπεδο.\n«Εγινε συνολική αποτίμηση των διαπραγματεύσεων μέχρι τώρα, ενώ συζητήθηκε διεξοδικά και η περαιτέρω πορεία τους», ήταν η φράση με την οποία επιχείρησε χθες το Μέγαρο Μαξίμου να εξηγήσει τον λόγο της χθεσινοβραδινής μαραθώνιας συνεδρίασης επιβεβαιώνοντας ότι: «Το Κυβερνητικό Συμβούλιο εξουσιοδότησε την ομάδα διαπραγμάτευσης του Brussels Group να συνεχίσει από αύριο τις διαπραγματεύσεις, με επιδίωξη μια αμοιβαία επωφελή συμφωνία».\nΕν τω μεταξύ, πριν από τη χθεσινοβραδινή συνεδρίαση του Κυβερνητικού Συμβουλίου στο Μαξίμου, κυβερνητικές πηγές μίλησαν με σκληρή γλώσσα για δημοσιεύματα των τελευταίων ωρών που δεν απέκλειαν το Grexit (κάποιοι λένε ότι στο στόχαστρο ήταν και ο Β. Σόιμπλε).\nΟι ίδιες κυβερνητικές πηγές, στέλνοντας μηνύματα εντός και εκτός των τειχών, υποστήριζαν συγκεκριμένα ότι: «Κάποιοι έχουν σχέδιο να διαιρέσουν την Ευρώπη. Είναι μια στρατηγική απόφαση για την Ευρώπη που δεν έχει να κάνει με τη βιωσιμότητα των χωρών-μελών, αλλά με το όραμα για το μέλλον της Ευρωπαϊκή Ενωσης. Ευτυχώς στον αντίποδα οι δυνάμεις που αντιστρατεύονται τα σχέδια διάσπασης δεν είναι μειοψηφικές».\nΣε επιθετικό τόνο ήταν οι «προειδοποιήσεις» της Αριστερής Πλατφόρμας. Στέλεχός της εμφανίστηκε χθες απαισιόδοξο σχετικά με τα περιθώρια συμφωνίας, υποστηρίζοντας ότι οι εταίροι τραβούν το σκοινί και εμείς θα προχωρήσουμε μόνοι μας αν χρειαστεί.\nΕπόμενο άρθρο Γερμανικά ΜΜΕ: Η Ελλάδα επέστρεψε στην ύφεση\nΠροηγούμενο άρθρο H πρώτη λίστα με τα φορολογικά μέτρα


Πιλότος Πολεμικού Ναυτικού. Μυστηριώδης «μαύρη μάζα» αναδύθηκε από τον ωκεανό και κατάπιε μια τορπίλη - Διαδραστικά\nΑρχική ΑΡΘΡΑ ΦΑΝΤΑΣΤΙΚΟΥ Πιλότος Πολεμικού Ναυτικού. Μυστηριώδης «μαύρη μάζα» αναδύθηκε από τον ωκεανό και κατάπιε...\nΠιλότος Πολεμικού Ναυτικού. Μυστηριώδης «μαύρη μάζα» αναδύθηκε από τον ωκεανό και κατάπιε μια τορπίλη\nΟ διοικητής David Fravor έγινε διάσημος για τη συνάντησή του στο USS Nimitz με ένα UFO, αλλά τα πράγματα αποκτούν ακόμα μεγαλύτερο ενδιαφέρον καθώς έχει ισχυριστεί ότι κάτι ακόμα τρομακτικότερο συνέβη πριν από μια δεκαετία.\nΈνας ανώτερος πιλότος του Αμερικανικού Πολεμικού Ναυτικού ισχυρίστηκε ότι μια ανατριχιαστική “μαύρη μάζα” είχε παρατηρηθεί από τα βάθη των ωκεανών και “κατάπιε” μία τορπίλη, 10 χρόνια πριν από ένα παγκοσμίως γνωστό περιστατικό.\nΟ David Fravor, κυβερνήτης στο Πολεμικού Ναυτικού, τράβηξε την προσοχή του κόσμου το 2017, αφού περιέγραψε πώς η μοίρα του είδε ένα αντικείμενο τεράστιου μεγέθους ακριβώς κάτω από την επιφάνεια του νερού. κατά τη διάρκεια ασκήσεων κατάρτισης στον Ειρηνικό Ωκεανό, 160 χλμ. από την ακτή του Σαν Ντιέγκο.\nΤο περιστατικό – το οποίο συνέβη το 2004 – έγινε γνωστό ως η συνάντηση του USS Nimitz, αφού οι πιλότοι είδαν ένα UFO σε σχήμα καραμέλας στον αέρα.\nΜιλώντας στον Joe Rogan, ο διοικητής Fravor είπε ότι ένας άλλος πιλότος είχε ήδη μια παρόμοια συνάντηση στα τέλη της δεκαετίας του 1990, έξω από την ακτή του Πουέρτο Ρίκο.\nΕξήγησε ότι ο πιλότος βρισκόταν σε ένα αεροσκάφος CH-53 και επρόκειτο να παρακολουθήσει ένα BQM (ένα μη επανδρωμένο αεροπλάνο που χρησιμοποιούσε η Πολεμική Αεροπορία των ΗΠΑ).\nΈνας δύτης ρίχτηκε στο νερό για να το αγκιστρώσει και να επιστρέψει όταν κάτι πραγματικά περίεργο συνέβη.\nΕίναι 15 μέτρα πάνω από το νερό και βλέπει αυτό το είδος σκοτεινής μάζας να ανεβαίνει από τα βάθη, πρόσθεσε.\nΚαθώς σηκώνουν το BQM, εξετάζει αυτό το πράγμα και λέει: “Τι είναι αυτό;” Και μετά πηγαίνει πάλι κάτω από το νερό.\nΜόλις το παιδί και το BQM είναι έξω από το νερό, αυτό το αντικείμενο έχει επιστρέψει στα βάθη.\nΟ πιλότος πιστεύει ότι το περιστατικό είναι “πολύ περίεργο”, αλλά, δεν ήταν η πρώτη φορά που συνέβη, καθώς το ίδιο εκπληκτικό συνέβη και μερικούς μήνες αργότερα.\nΟ Φραβόρ είπε:\nΉταν για μια τορπίλη, έδεσαν τον δύτη με το βαρούλκο και χαμηλώνοντάς τον, τότε είδε αυτή τη μεγάλη μάζα.\n“Δεν είναι υποβρύχιο”, έχει δει ήδη υποβρύχια. Αφού έχετε δει ένα υποβρύχιο, δεν μπορείτε να το συγχέετε με τίποτα άλλο.\nΑυτό το μεγάλο αντικείμενο, με κυκλικό σχήμα, βγαίνει από τα βάθη. Τότε, αρχίζουν να φωνάζουν από την ενδοσυνεννόηση για να τραβήξουν τον δύτη στην επιφάνεια και ο δύτης είναι μόνο λίγα μέτρα κάτω από το νερό.\nΓύρισαν αντίστροφα το βαρούλκο και ο δύτης σκέφτηκε: “Τι συμβαίνει;“\nΚαι ξαφνικά, είπε ότι η τορπίλη είχε μόλις αναρροφηθεί κάτω από το νερό, και ότι το αντικείμενο είχε κατέβει στα βάθη.\nΠοτέ δεν το βρήκαν.\nΟ κυβερνήτης Fravor δήλωσε ότι ο πιλότος του ελικοπτέρου ήταν κατηγορηματικός: η τορπίλη “δεν βυθίστηκε” επειδή “κυριολεκτικά φαινόταν σαν να αναρροφάται” .\nΔείτε και το σχετικό βίντεο με πολύ περισσότερες λεπτομέρειες:\nFormer Navy Pilot Details Tic Tac UFO Encounter | Joe Rogan\ndiadrastika / Image by YasDO from Pixabay\nΠροηγούμενο άρθροΗ Γη βρίσκεται σε κίνδυνο και πρέπει να φύγουμε στον Άρη, λέει αστρονόμος\nΕπόμενο άρθροΟι εξωγήινες υποθαλάσσιες βάσεις είναι πραγματικές, τις διαχειρίζονται οι υδρόβιοι κάτοικοι και, ίσως, σχετίζονται με ταξίδια στον χρόνο, ισχυρίζεται ερευνητής\nΑρχαία Γραφή Αποκαλύπτει Ισχυρό Όπλο στην Σελήνη\nKayona: Η αρχαία πόλη κάτω από την Ανταρκτική


ΝΕΚΡΟΣ ΓΙΑ ΤΟΝ ΚΟΣΜΟ: "Ροήν μου τῶν δακρύων μή ἀποποιήσῃς..." (η Παναγία και οι φωτιές)\n"Ροήν μου τῶν δακρύων μή ἀποποιήσῃς..." (η Παναγία και οι φωτιές)\nΒΗΜΑΤΑ (εικ.: Παναγία η Προυσιώτισσα)\nΣτερέψαν οι πηγές των δακρύων γι’ αυτό που ζούμε, το βασανιστήριο της φύσης και τον θάνατο του κόσμου. Διότι όταν τα δέντρα πεθαίνουν, είτε από πρόθεσή μας είτε από αμέλειά μας, όταν η φωτιά από εργαλείο γίνεται όπλο καταστροφής, τι να σου κάνουν τα δάκρυα; Είναι ανήμπορα να φέρουν πίσω ό,τι καταστρέφεται. Είναι ανήμπορα να γεννήσουν ένα θαύμα: να ξαναφυτρώσουν, να ξαναψηλώσουν, να ξανασκιάσουν, να ξαναδώσουν ομορφιά σ’ αυτά που έσβησαν.\nΑνήμπορα τα δάκρυα, όσο αναπόφευκτα κι αν είναι. Μόνο ένα δάκρυ ήταν αρχή ζωής και όχι αδυναμίας μπροστά στον θάνατο. Αυτό του Χριστού την ώρα που είδε τον τάφο του φίλου Του Λαζάρου. Κι όμως, παρότι ήξερε ότι θα τον αναστήσει, ο Χριστός δάκρυσε. Αυθόρμητα. Ασυγκράτητα. Απρογραμμάτιστα. Ανθρώπινα.\nΠαρακαλούμε την Μάνα μας, την Κυρία Θεοτόκο, να μην επιλέξει την αποποίηση των δακρύων μας. Οι άνθρωποι αποποιούμαστε κληρονομιές, προνόμια, το κακό που συνέβη στο παρελθόν ή που μπορεί να συμβεί στο μέλλον, το δικαίωμα, τον τίτλο, την περιουσία. Δεν μπορούμε όμως να αρνηθούμε τα δάκρυά μας. Και ζητάμε από την Παναγία να αφαιρέσει από τον καθέναν μας «παν δάκρυον», γιατί κυοφόρησε Αυτόν που δάκρυσε μπροστά στον θάνατο. Κι εκείνη αυτό μας δείχνει τούτη την ώρα της καταστροφής. Ψηλά το κεφάλι. Ό,τι διορθώνεται ας διορθωθεί. Μόνο που όποιος εμπιστεύεται τον Χριστό καλά γνωρίζει ότι η πίστη γεννά ανάσταση αληθινή. Και η αγάπη. Ό,τι μας λείπει και ό,τι είναι αιτία για τόσο θάνατο.\nΔεν θα μας αφήσει η Παναγία.\nΕτικέτες επίκαιρα, κακό, Παναγία, πειρασμοί


Σύγκριση 4 εμβολίων για τον Covid, τι δείχνουν τα στοιχεία 6 μήνες μετά τον εμβολιασμό -Τι γίνεται με τα αντισώματα – Sierafm\nΕπιστημονική έρευνα δείχνει την άμεση σύγκριση τεσσάρων εμβολίων κατά του κορωνοϊού, έξι μήνες μετά τον εμβολιασμό.\nΣυγκεκριμένα, οι επιστήμονες του Ινστιτούτου Ανοσολογίας La Jolla στην Καλιφόρνια των ΗΠΑ έδωσαν στη δημοσιότητα τα αποτελέσματα της πρώτης ανάλυσης σχετικά με το κατά πόσο τέσσερις διαφορετικοί τύποι εμβολίων προετοιμάζουν την άμυνα του σώματος κατά του κορωνοϊού. Η σύγκριση αφορά τόσο τα επίπεδα των αντισωμάτων όσο και της κυτταρικής ανοσίας, δηλαδή Τ-λεμφοκυττάρων (CD4+ και CD8+) και Β-κυττάρων.\nΟσοι έκαναν Moderna είχαν τα περισσότερα αντισώματα κατά του κορωνοϊού\nΤ λεμφοκύτταρα CD4+: Όλοι οι εμβολιασθέντες είχαν παρόμοιο ποσοστό τέτοιων κυττάρων έναντι του κορωνοϊού.\nΟι άνθρωποι έχουν κάποια αντισώματα κατά του κορωνοϊού 6 μήνες μετά τον εμβολιασμό


Βιντεοπαιχνίδια Επώνυμα Προϊόντα *επίσημα* για τους φαν | Funidelia\nΒιντεοπαιχνίδια Επώνυμα Προϊόντα\nΛατρεύετε τα βιντεοπαιχνίδια; Ψάχνετε για ένα δώρο για έναν gamer; Έχουμε τα πιο αποκλειστικά προϊόντα βιντεοπαιχνιδιών που θα αφήσουν τους πάντες να κακοποιούν. Αν γνωρίζετε το Βασίλειο των Μανιταριών σαν το πίσω μέρος του χεριού σας, αν το "The Triforce" δεν κρατάει μυστικά από εσάς, αν είστε ήδη Δάσκαλος Pokemon και έχετε ένα πλεονέκτημα για την κατασκευή με μπλοκ ... θα αγαπήσετε όλα των παιχνιδιών βιντεοπαιχνιδιών μας. Τα πιο πρωτότυπα τηλεοπτικά μπλουζάκια, τα διασκεδαστικά βελούδινα παιχνίδια, τα πουλόβερ, τα hoodies, τα καπέλα, τα σακίδια, τις πιτζάμες, τα στοιχεία των παιχνιδιών, τα φορέματα ... Super Mario Bros, Zelda ή Pokemon merchandise, Minecraft toys, Assassin's Creed hoodies, Fallout Street Μαχητής ή Θεός του Πολέμου ... κούκλες Funko. Για όλους τους οπαδούς της Nintendo, PlayStation ή Game Boy ... Έχουμε ένα μεγάλο κατάλογο εμπορευμάτων που είναι ο παράδεισος του gamer. Μην το ανατρέψετε εάν θέλετε να νοιώσετε τον εαυτό σας ή εάν θέλετε να δώσετε ένα δώρο σε έναν gamer, στη Funidelia έχετε τις καλύτερες ιδέες!\nΣακίδιο Πλάτης Skull Trooper από το Fortnite\nΠεριλαμβάνει: Ανθεκτικό σακίδιο πλάτης για εφήβους, με αρκετό χώρο για οργάνωση. Εργονομικοί ρυθμιζόμενοι ιμάντες ώμου που εφαρμόζουν τέλεια στην πλάτη σας. Επένδυση στο πίσω μέρος. Υψηλής ποιότητας τελείωμα και φερμουάρ. Εξαιρετικά ελαφρύ σακίδιο και εύκολο στο καθάρισμα. Διαστάσεις: 31 x 43 x 13 εκ.\nΓυναικείο σακίδιο πλάτης Πίκατσου - Πόκεμον\nΠεριλαμβάνει: Κίτρινο σακίδιο πλάτης με κέντημα Πίκατσου στο μπροστινό μέρος, ευρύχωρο εσωτερικό, εξωτερική θήκη με φερμουάρ και 2 ρυθμιζόμενους ίμαντες 41x 43x 13 εκ.\nΚολιέ The Witcher Wild Hunt\nΠεριλαμβάνει: Κολιέ και κρεμαστό στοιχείο, υφασμάτινο σακουλάκι\nΦωτιστικό με πλήκτρα του PlayStation\nΠεριλαμβάνει: Φωτιστικό με τρεις επιλογές φωτισμού και καλώδιο USB. Διαστάσεις: 10x30cm.\nΧρώμα Αλλαγή Pokémon Κούπα\nΠεριλαμβάνει: Κεραμική κούπα που αλλάζει χρώμα με την θερμότητα. χωρητικότητα: 295 κ.εκ.. Έρχεται στην αρχική του θέση.\nMinecraft Explorer κέρατα Πρόβατα βελούδινα παιχνίδι 18 εκατοστά\nΠεριλαμβάνει: Λούτρινο παιχνίδι μέτρηση 15 εκατοστά ύψος\nGameboy κούπα που αλλάζει χρώματα\nΠεριλαμβάνει: Κεραμική κούπα\nPlaystation Hoodie στο Μπλε\nPokémon χαρακτήρων Cap\nFortnite κρανίο Trooper Γύρος Κασετίνα\nΠεριλαμβάνει: Στρογγυλεμένες μολυβοθήκη. Μετρήσεις 22 x 8 x 8 cm. Εξάχνωσης εκτύπωσης.\nΣακίδιο Πλάτης Overwatch MVP\nΠεριλαμβάνει: Σακίδιο πλάτης 46x30x15 cm\nZelda parka για άνδρες\n49,32 € 84,99 € Αρχική τιμή 84,99 €\nPlaystation σχήμα σακίδιο\nThe Legend of Zelda Καφέ σακίδιο\nFunko POP! Αγωνιστής αγάπης - Fortnite Fortnite\nΠεριλαμβάνει: Funko POP Σχήμα\nCap Cap Don - Nintendo\nΠεριλαμβάνει: μαύρο και καφέ ρυθμιζόμενο καπάκι με κεντημένη εικόνα στο μπροστινό μέρος και εκτυπωμένη εικόνα στην πλευρά και οπές αέρα στην κορυφή.\n13,95 € 29,99 € Αρχική τιμή 29,99 €\nΕπικάλυψη Overwatch Showdown\nΠεριλαμβάνει: ρυθμιζόμενο καπάκι, ένα μέγεθος ταιριάζει σε όλους\n14,30 € 22,99 € Αρχική τιμή 22,99 €\nΣακίδιο ελεγκτή Nintendo\nΠεριλαμβάνει: σακίδιο 51x29x12 εκ\nPlaystation Hoodie στο Λευκό\n- : 194 Βρέθηκαν ΧΧΧ προϊόντα\nΟ Θρύλος της Ζέλντα 17\nΘεός του Πολέμου 3\nΓραφική Ύλη και Σχολικά είδη 50\nΕίδη σπιτιού 37


Χρονομηχανή mode οn. Βρισκόμαστε στις αρχές του καλοκαιριού του 2014 και επειδή καλοκαίρι σημαίνει συναυλίες, έχω ήδη εξοπλιστεί από την προπώληση με εισιτήρια για κάθε live που μπορεί να με ενδιαφέρει μέσα στον Ιούνιο και τον Ιούλιο. Ένα από αυτά ήταν του Θανάση Παπακωνσταντίνου στο θεάτρο Βράχων όπου παραδοσιακά γίνεται ένας μικρός χαμός. ” Η μέρα που γνώρισα τον Οκτάβιο Παζ”.\nΣε ευχαριστώ γι’ αυτό Θανάση Παπακωνσταντίνου. ” Η μέρα που γνώρισα τον Οκτάβιο Παζ”. ” Η μέρα που γνώρισα τον Οκτάβιο Παζ”.


GroVia O.N.E. - Panoules.gr\n> Εταιρείες>GroVia>GroVia O.N.E.\nΗ πρώτη υφασμάτινη πάνα AIO που κλείνει είτε με aplix, είτε με snaps ανάλογα με το τι βολεύει την κάθε στιγμή!\nΗ απορροφητικότητα είναι ασύγκριτη (δεν υπάρχει ανάγκη για boosters και ενισχύσεις, ακόμα και για το βράδυ!) καθώς έρχεται με ένα Large Soaker Pad αλλά και ένα booster, ενώ έχει ενσωματωμένο ένα επιπλέον στρώμα απορροφητικότητας που δεν προσθέτει όγκο στην πάνα.\nΤο σύστημα κλεισίματος με aplix θα σώσει εσάς που δε θέλετε να παιδεύεστε με τα snaps, αλλά δε θέλετε να εγκαταλείψετε και τη δυνατότητα κλεισίματος με τα κουμπάκια όταν και αν αυτό χρειαστεί! Όσο για τους φανατικούς με τα snaps, μπορείτε με αυτήν την πάνα να δοκιμάσετε τη χαρά του aplix (και ίσως να μην ξανακοιτάξετε πίσω) χωρίς να αναγκαστείτε να αγοράσετε την πάνα σε δύο εκδόσεις, αφού το σύστημα aplix προσθαφαιρείται όσες φορές θέλετε χωρίς κανένα πρόβλημα!\nΒέλτιστη εφαρμογή για 4,5 έως περίπου 16 κιλά.


Ποτέ την Κυριακή! Μας πάνε έναν αιώνα πίσω!\nPosted: November 3, 2013 / in: Πρωτοσελιδο, Σχολιο / Comments Off on Ποτέ την Κυριακή! Μας πάνε έναν αιώνα πίσω!\nΠριν από εκατό και πλέον χρόνια, στην αυγή του περασμένου αιώνα, το 1908, έπειτα από αίτημα του Εμπορικού Συλλόγου Αθηνών, καθιερώνεται για πρώτη φορά η κυριακάτικη αργία, αρχικά για τους καλοκαιρινούς μήνες και σύντομα για όλο το χρόνο. Η αργία αυτή υπήρξε από τις μονιμότερες σταθερές που είχε στη ζωή του ο εργαζόμενος άνθρωπος. Όσο σκληρή κι αν ήταν η εργάσιμη εβδομάδα, η προσμονή της Κυριακής, έδινε πάντα κουράγια και ελπίδα. Αυτή του ανήκε αποκλειστικά. Για να ξεκουραστεί, να διαβάσει, να διασκεδάσει, να δει την οικογένειά του, τα παιδιά του, τους φίλους του, να πάει στο γήπεδο, να βγει βόλτα και να σεργιανίσει στη γειτονιά.\nΑυτά μέχρι τώρα. Γιατί η δικομματική κυβέρνηση ΝΔ-ΠΑΣΟΚ, με τη ρύθμιση που προώθησε, επιχειρεί να ενταφιάσει και αυτή ακόμα την αργία της Κυριακής. Υποτίθεται ότι το μέτρο είναι προαιρετικό και θα ανοίξουν μόνον όσα καταστήματα το επιθυμούν. Σύμφωνα μάλιστα με τα στοιχεία που έχει συλλέξει η ΕΣΕΕ μόλις το ένα τρίτο των τοπικών εμπορικών συλλόγων έχουν πάρει απόφαση να ανοίξουν, ενώ και η Ομοσπονδία Ιδιωτικών Υπαλλήλων έχει κηρύξει εικοστετράωρη απεργία για την Κυριακή.\nΤα επιχειρήματα που προβάλλονται από την κυβερνητική πλευρά και τα τηλεοπτικά παπαγαλάκια της είναι το λιγότερο γελοία, καθώς με περισσή υποκρισία υποστηρίζεται στα σοβαρά πως το άνοιγμα των καταστημάτων κάποιες ή όλες τις Κυριακές, θα τονώσει την αγορά. Λες και αυτό που εμποδίζει τον καταναλωτή να ψωνίσει είναι ότι δεν υπάρχει ανοιχτό μαγαζί την Κυριακή ή στις τρεις τα ξημερώματα!\nΟι μόνιμες και διαρκείς εκπτώσεις στους μισθούς και τα εισοδήματα είναι η αιτία. Ο κόσμος δεν έχει λεφτά για να ψωνίσει. Το αποτέλεσμα φυσικά θα είναι μέσω της διολίσθησης να κλείσουν όσα μικρομάγαζα έχουν ακόμα απομείνει ανοιχτά και να γίνει κόλαση και λάστιχο η ζωή όλων των εργαζόμενων παντού. Οι εμποροϋπάλληλοι θα είναι οι πρώτοι αλλά θα ακολουθήσουν και οι υπόλοιποι εργαζόμενοι. Αν φυσικά δεν ανατρέψουμε αυτή την ολέθρια κυβέρνηση Σαμαρά-Βενιζέλου πριν προλάβει να ισοπεδώσει εντελώς τα πάντα.\n« Στις 6 Νοέμβρη απεργούμε μαζικά, συνεχίζουμε με συντονισμό από τα κάτω\nΌταν ο Μάνος υποκλίθηκε στον Λου… »


Ενημέρωση Γονέων 09-11-2020\nΨυχικό, 9 Νοεμβρίου 2020\nΠρος τους γονείς των μαθητών/μαθητριών του Λυκείου Κολλεγίου Αθηνών\nΣε συνέχεια της από 6 Νοεμβρίου 2020 επιστολής μας, σας ενημερώνουμε ότι από την Τρίτη, 10 Νοεμβρίου 2020 και για όσο χρονικό διάστημα χρειαστεί, τίθεται σε εφαρμογή νέο – τροποποιημένο - πρόγραμμα διδασκαλίας, το οποίο επισυνάπτεται.\nΣας ενημερώνουμε ότι λόγω των έκτακτων συνθηκών κατά το χρονικό διάστημα της αναστολής λειτουργίας των σχολικών μονάδων η τηλεφωνική επικοινωνία Γονέων-Εκπαιδευτικών αντικαθίσταται με μία επιπλέον διδακτική περίοδο ηλεκτρονικής επικοινωνίας. Από αύριο Τρίτη, 10 Νοεμβρίου στις 08:00 θα μπορείτε να ορίζετε συναντήσεις με τους καθηγητές των παιδιών σας σύμφωνα με το πρόγραμμα που επισυνάπτεται και με την ίδια διαδικασία που περιγράψαμε σε προηγούμενη επιστολή μας. Ως εκ τούτου, οι ηλεκτρονικές συναντήσεις που είχαν προγραμματιστεί δεν θα πραγματοποιηθούν.\nΕπίσης, θα θέλαμε να σας ενημερώσουμε ότι τα μαθήματα της Πρόσθετης Διδακτικής Στήριξης και άλλων Δραστηριοτήτων θα προγραμματιστούν διαδικτυακά κάθε Τρίτη, Πέμπτη και Παρασκευή 15:30-17:00 μέσω της πλατφόρμας MSTeams εν ευθέτω χρόνω. Επιπλέον, οι συναντήσεις των μαθητών της Α’ Λυκείου που δεν έχουν ακόμα συζητήσει με το Ψυχο-παιδαγωγικό Τμήμα τα αποτελέσματα του Τεστ Σχολικού Επαγγελματικού Προσανατολισμού, θα πραγματοποιηθούν μέσω της ηλεκτρονικής πλατφόρμας MS Teams. Ως εκ τούτου, θα λάβετε ειδοποίηση από την Γραμματεία, προκειμένου να οριστεί η ακριβής ώρα συνάντησης με τον γιο/την κόρη σας για την παρουσίαση και την συζήτηση των αποτελεσμάτων του Τεστ. Η απουσία των μαθητών στην περίπτωση ενημέρωσής τους για το Τεστ ΣΕΠ δεν θα προσμετρηθεί. Υπενθυμίζουμε ότι τα αποτελέσματα θα σας αποσταλούν και στην διεύθυνση του ηλεκτρονικού ταχυδρομείου που έχετε δηλώσει στο Σχολείο. Με MSTeams θα πραγματοποιούνται, τέλος, και οι συναντήσεις των μαθητών της Α’ Λυκείου με τους επιβλέποντες/συμβούλους στο Personal Project.\nΕίμαστε βέβαιοι ότι η αρμονική συνεργασία όλων – Διεύθυνσης, Συλλόγου Διδασκόντων, Γονέων – θα συμβάλει εποικοδομητικά στην πρόοδο των μαθητών μας.\nΕύχομαι υγεία και δύναμη σε εσάς και τις οικογένειές σας.\nΩΡΟΛΟΓΙΟ ΠΡΟΓΡΑΜΜΑ ΕΞ ΑΠΟΣΤΑΣΕΩΣ ΑΠΟ 10-11-2020\nΔΥΟ ΗΛΕΚΤΡ. ΕΠΙΚ. ΓΟΝΕΩΝ ΜΕ ΚΑΘΗΓΗΤΕΣ 2020-2021 Α' ΤΕΤΡ. ΑΠΟ 10-11-2020


Δείτε τη Photo Gallery! Κλικ εδώ.\nΗ αυλαία του 1ου Φεστιβάλ Νέων Ιονίων Νήσων έπεσε, με τις απονομές βραβεύσεων από τον Αθλητικό Σύλλογο Κεφαλονιάς αλλά και την απονομή Κυπέλλων και στις τέσσερις ομάδες (Μαρούσι, Ερυθρός Αστέρας, ΑΕΚ και Απόλλων Πατρών) που συμμετείχαν στο τουρνουά μπασκετ.\n- Με υπομονή και ένα μεγάλο χαμόγελο, ο Γιάννης Μπουρούσης δεν σταμάτησε να μοιράζει αυτόγραφα, στους μικρούς -κυρίως- θαυμαστές του, που τον προσέγγιζαν ακόμα και στους διαδρόμους του κλειστού γυμναστηρίου του Αργοστολίου.\n- Ο αθλητισμός είναι σίγουρα μια μορφή τέχνης. Για το λόγο αυτό, οι αθλητές των τεσσάρων ομάδων, που συμμετείχαν στο τουρνουά μπάσκετ της Κεφαλονιάς επισκέφτηκαν την έκθεση ζωγραφικής, που φιλοξενείται σε αίθουσα του κλειστού γυμναστηρίου «Αντώνης Τρίτσης» και στην οποία παρουσιάζονται έργα καλλιτεχνών του νησιού.\nΒραβεύσεις από τον Αθλητικό Σύλλογο «Κεφαλονιά»\nΗ αυλαία του 1ου Φεστιβάλ Νέων Ιονίων Νήσων έπεσε με τις παρακάτω βραβεύσεις από τον Αθλητικό Σύλλογο Κεφαλονιάς αλλά και την απονομή Κυπέλλων και στις τέσσερις ομάδες (Μαρούσι, Ερυθρός Αστέρας, ΑΕΚ και Απόλλων Πατρών).\n1. Ο Αθλητικός Σύλλογος «ΚΕΦΑΛΟΝΙΑ» τιμά τον αθλητή του, ΚΩΝΣΤΑΝΤΙΝΟ ΚΟΡΡΕ για την πολυετή συμμετοχή του στο Πανελλήνιο Πρωτάθλημα Καλαθοσφαίρισης στην Α1 Εθνική Κατηγορία.\n2. Ο Αθλητικός Σύλλογος «ΚΕΦΑΛΟΝΙΑ» τιμά τον αθλητή του, ΑΛΕΞΗ ΠΑΠΑΔΑΤΟ για την μεγάλη του πορεία στην καλαθοσφαίριση Α1 Εθνική Κατηγορία με κορύφωση την κατάκτηση του Παγκοσμίου Πρωταθλήματος Εφήβων το 1995.\n3. Ο Αθλητικός Σύλλογος «ΚΕΦΑΛΟΝΙΑ» τιμά τον αθλητή του, ΑΝΔΡΕΑ ΒΑΡΔΑΛΟ για την επιτυχή πορεία του στο χώρο της Διαιτησίας με κορύφωση την συμμετοχή του στο πρωτάθλημα της Α1 Εθνικής κατηγορίας.\n4. Ο Αθλητικός Σύλλογος «ΚΕΦΑΛΟΝΙΑ» τιμά τον αθλητή του, ΛΕΩΝΙΔΑ ΠΑΠΑΔΑΤΟ για την επιτυχή του διαδρομή σαν αθλητής στην Β Εθνική κατηγορία και σαν προπονητής στην Α2 Εθνική κατηγορία.\n5. Ο Αθλητικός Σύλλογος «ΚΕΦΑΛΟΝΙΑ» τιμά τον Κύριο ΣΤΕΦΑΝΟ ΒΕΡΓΩΤΗ για την πολυετή οικονομική και ηθική προσφορά του στην ομάδα καλαθοσφαίρισης της Κεφαλλονιάς με αποκορύφωση την δωρεάν κατασκευή του παρκέ του Κλειστού Γυμναστηρίου «Αντώνης Τρίτσης»\n6. Ο Αθλητικός Σύλλογος «ΚΕΦΑΛΟΝΙΑ» τιμά τον αθλητή , και προπονητή του ΜΑΤΙΑΤΟ ΠΑΝΑΓΙΩΤΗ για την πολυετή προσφορά του.\n7. Ο Αθλητικός Σύλλογος «ΚΕΦΑΛΟΝΙΑ» τιμά τον Κύριο ΠΑΝΤΑΖΟΠΟΥΛΟ ΣΠΥΡΟ σαν τον πρώτο του προπονητή Καλαθοσφαίρισης.\n8. Ο Αθλητικός Σύλλογος «ΚΕΦΑΛΟΝΙΑ» τιμά τον παίκτη του, ΠΑΠΑΔΑΤΟ ΧΑΡΑΛΑΜΠΟ για την πολυετή του προσφορά στην Καλαθοσφαίρισης.\n9. Ο Αθλητικός Σύλλογος «ΚΕΦΑΛΟΝΙΑ» τιμά τον προπονητή Μπάσκετ, ΝΤΡΑΓΚΑΝ ΣΑΚΟΤΑ, για την πολυετή προσφορά του στον Αθλητισμό και Πολιτισμό.\n10. Ο Αθλητικός Σύλλογος «ΚΕΦΑΛΟΝΙΑ» τιμά την δημοσιογράφο ΕΥΤΥΧΙΑ ΑΔΗΛΙΝΗ για την πολυετή της προσφορά στον Πολιτισμό.\n11. Ο Αθλητικός Σύλλογος «ΚΕΦΑΛΟΝΙΑ» τιμά τον προπονητή Εθνικής Ομάδας Μπάσκετ ΠΑΝΑΓΙΩΤΗ ΓΙΑΝΝΑΚΗ για την πολυετή προσφορά στον Αθλητισμό και Πολιτισμό, για την πολυετή του προσφορά στην Καλαθοσφαίρισης.\n12. Ο Αθλητικός Σύλλογος «ΚΕΦΑΛΛΟΝΙΑ» τιμά τον βοηθό προπονητή της Εθνικής ομάδας, ΛΕΥΤΕΡΗ ΚΑΚΙΟΥΣΗ για την πολυετή προσφορά στον Αθλητισμό και Πολιτισμό, για την πολυετή του προσφορά στην Καλαθοσφαίρισης.\n13. Ο Αθλητικός Σύλλογος «ΚΕΦΑΛΛΟΝΙΑ» τιμά τον χρυσό πρωταθλητή Ευρώπης 2005, ΓΙΑΝΝΗ ΜΠΟΥΡΟΥΣΗ, μέλος της Εθνικής ομάδας μπάσκετ, για την προσφορά του στην επιτυχία της στο Ευρωπαϊκό πρωτάθλημα μπάσκετ.\nΠολύ πιο εύκολα, από ότι δείχνει το τελικό 70-58 το Μαρούσι επικράτησε της ΑΕΚ, στο παιχνίδι με το οποίο ολοκληρώθηκε το «1ο Φεστιβάλ Ιονίων Νήσων Κεφαλονιάς». Παρουσία 550 φιλάθλων που βρέθηκαν στο κλειστό γυμναστήριο Αργοστολίου «Αντώνης Τρίτσης» η ομάδα του Μηνά Γκέκου απέδωσε θεαματικό μπάσκετ, ανά διαστήματα, με την διαφορά να φτάνει το +19 στο δεύτερο λεπτό της τρίτης περιόδου απέναντι σε μια ΑΕΚ που παρουσίασε σημαντικό πρόβλημα στο σκοράρισμα. Μπουντούρης και Καράγκουτης οι πρώτοι σκόρερ από την πλευρά των νικητών.\nΜε ρυθμό και γρήγορη κυκλοφορία της μπάλας, το Μαρούσι κατάφερε να προηγηθεί στα πρώτα λεπτά της αναμέτρησης (8-5 στο 4 και 10-8 στο 5) με τον Ρόντικ Μπλάκνεϊ να τελειώνει τις περισσότερες φάσεις στο διάστημα αυτό. Όμως η ΑΕΚ ισοφάρισε άμεσα (10-10 στο 7 και 12-12 στο 9) με τους τις επιθετικές πρωτοβουλίες των Παπαιωακείμ και Ρίματς. Η πρώτη περίοδος ολοκληρώθηκε 15-16 υπέρ της ΑΕΚ.\nΤο Μαρούσι με πιο δυνατή άμυνα αλλά και τον Νίκο Μπουντούρη πέρασε μπροστά στο σκορ 23-16 στο 12 και 27-18 στο 14 με την καλύτερη φάση του αγώνα, το κάρφωμα του Καϊμακόγλου ενώ στο διάστημα αυτό πολύτιμη ήταν η συνεισφορά του Σέκουλιτς σε επιθετικά ριμπάουντ. Παρά την προσπάθεια του Παπαιωακείμ η ομάδα του Λευτέρη Κακίουση παρέμενε πίσω στο σκορ (30-20 στο 15 και 34-24 στο 17), απόρροια της κακής άμυνας της αλλά και της κακής επαφής της με το καλάθι. Το ημίχρονο (37-28) ολοκληρώθηκε με το εύστοχο τρίποντο του Νικολαϊδη, στην εκπνοή του δεκαλέπτου.\nΤο «κοντό» σχήμα που επέλεξε ο Μηνάς Γκέκος (με Νικολαϊδη και Μπουντουρη) και η φανερή αδυναμία της ΑΕΚ στο σκοράρισμα έφερε το Μαρούσι να προηγείται στα μισά της τρίτης περιόδου (43-38 στο 24 και 52-38 στο 25) μετά από ένα σερί 9-0. Το τρίτο δεκάλεπτο ολοκληρώθηκε με τους «κίτρινους» να προηγούνται 58-42 και το παιχνίδι να έχει εξελιχθεί σε παράσταση για έναν ρόλο.\nΣτο δεύτερο λεπτό της τέταρτης περιόδου, η διαφορά έφτασε το +19 (61-42) μετά από ένα δεύτερο σερί 8-0 του Αμαρουσίου (και 63-50 στο 34) που απέδιδε, ανά διαστήματα, μοντέρνο και θεαματικό μπάσκετ κερδίζοντας το χειροκρότημα των 550 φίλάθλων, που βρέθηκαν στο κλειστό «Αντώνης Τρίτσης». Στην συνέχεια τόσο ο Μηνάς Γκέκος όσο και ο Λευτέρης Κακιούσης έβαλαν στην πεντάδα τους νεαρούς παίκτες αφού Κάπως έτσι δημιουργήθηκε το τελικό 70-58.\nΤα δεκάλεπτα του αγώνα: 15-16, 37-28, 58-42, 70-58.\nΟι συνθέσεις και οι πόντοι των δυο ομάδων:\nΑΕΚ (Κακιούσης): Ρίματς 16, Ταμίρ 2, Χατζατζ 6, Μαγγουνής 2, Κόπενραθ 9, Μπουρούσης 10, Παπαειωακείμ 8, Μάτος, Αθανασούλας, Μιχάλογλου 3 (1)\nΜΑΡΟΥΣΙ: Μπλάκνεϊ 6, Σέκουλιτς 9, Νοέας 2, Λόλας , Γιανουλλάκος 2, Καϊμάκογλου 1, Κολώκας 9, Μπουντούρης 12, Στεφανίδης 3, Νικολαϊδης , Χόμαν, Καράγκουτης 11, Χόμαν 8.\nΔυο στα τρία για τον Ερυθρό Αστέρα\nΤην δεύτερη του νίκη στο τουρνουά μπάσκετ του «1ου Φεστιβάλ Νέων Ιονίων Νήσων», που ρίχνει την αυλαία του το βράδυ της Κυριακής, πέτυχε ο Ερυθρός Αστέρας νικώντας 71-63 τον Απόλλωνα Πάτρας. Οι Σέρβοι δεν έχασαν ούτε για ένα λεπτό τον έλεγχο του αγώνα από τους Πατρινούς παρά την προσπάθεια των Πέττα, Γεωργαλλή και Τζούριτς. Πρώτοι σκόρερ των νικητών Ραϊσεβιτς και Ραντιβόγιεβιτς που πέτυχαν 15 πόντους αμφότεροι.\nΟι Σέρβοι πήραν από την αρχή (2-10 στο 4, 8-10 στο 6) του αγώνα τα «ηνία», με εμφανή τη διάθεση για την επιβολή του γρήγορου ρυθμού στο παιχνίδι. Στην συνέχεια ο Απόλλωνας πλησίασε σε απόσταση αναπνοής (14-15 στο 8), με τρίποντο του Πέτα αλλά οι «ερυθρόλευκοι» του Βελιγραδίου με κύρια επιθετική αιχμή τον Ραϊσεβιτς βρέθηκαν να κερδίζουν 14-18 με την ολοκλήρωση του πρώτου δεκαλέπτου.\nΜε τον Μιλόσεβιτς να «προστατεύει» την ρακέτα των Σέρβων και τον Ντραγκίλοβιτς και Ραϊσεβιτς να σκοράρουν οι παίκτες του Ντράγκαν Σάκοτα συνέχισαν να έχουν τον έλεγχο του σκορ (18-24 στο 13, 21-26 στο 16, 25-33 στο 18). Από τον Απόλλωνα, στο διάστημα αυτό, ξεχώρισαν οι Αιμπραμς και Πέττας. Το ημίχρονο ολοκληρώθηκε με τον Ερυθρό Αστέρα να προηγείται με 26-38.\nΝευρικοί στις επιθετικές επιλογές και με κακή κυκλοφορία της μπάλας οι παίκτες του Απόλλωνα ήταν φανερό, ότι δεν μπορούσαν να φτάσουν τους Σέρβους στο σκορ (36-44 στο 25, 40-49 στο 37). Το τρίτο δεκάλεπτο ολοκληρώθηκε με τους παίκτες του Ντράγκαν Σάκοτα να έχουν μια διαφορά 14 πόντων (44-58).\nΣτο ίδιο μοτίβο εξελίχθηκε και η τέταρτη περίοδος. Με τους Ραντιβόγιεβιτς, Νίκολιτς και Ραϊσεβιτς να βρίσκονται σε πολύ καλή ημέρα, ο Ερυθρός Αστέρας δεν έχασε σε κανένα σημείο του αγώνα τον έλεγχο στο σκορ (50-61 στο 32, 53-65 στο 35) αφού Γεωργαλλής και Πέττας ήταν απελπιστικά μόνοι. Το παιχνίδι ολοκληρώθηκε με τον Ερυθρό Αστέρα να κερδίζει 71-63 την ομάδα της Πάτρας.\nΤα δεκάλεπτα του αγώνα: 14-18, 26-38, 44-58, 63-71.\nΑΠΟΛΛΩΝ ΠΑΤΡΩΝ (Ρούσο): Εκινέ 2, Κουμπούρας 9 (1), Γεωργαλής, Γκιζογιάννης 4 (1), Πέττας 12, Τσάκιτς 2, Τζούριτς 10, Χαρίσης, Αιμπρμς 8.\nΕΡΥΘΡΟΣ ΑΣΤΕΡΑΣ (Σάκοτα): Μιλόσεβιτς 5, Μισάνοβιτς 1, Βίτκοβατς 4, Ντραγκίσεβιτς 5, Ραίσεβιτς 15, Ο’Μπάννον 3, Ραντιβόγιεβιτς 15 (3), Ντραγκίλοβιτς 10, Σούμποτιτς 3 (1), Νίκολιτς 10 (2)\nΒραβεύσεις από τον Σύνδεσμο Ελλήνων Προπονητών\nΣεμινάριο προπονητικής μπάσκετ πραγματοποιήθηκε το πρωί της Κυριακής, υπό την αιγίδα του Συνδέσμου Ελλήνων Προπονητών (ΣΕΠΚ). Στην εκδήλωση, που εντάσσεται στο πλαίσιο του 1ου Φεστιβάλ Νέων Ιονίων Νήσων έδωσαν παραβρέθηκαν οι Μιχάλης Κυρίτσης, Θόδωρος Μπολάτογλου, Γιώργης Μπουσβάρος, Σωκράτης Ηλιάδης, Κώστας Κορρές, Μανιάτος Παναγιώτης αλλά και το τεχνικό τιμ των τεσσάρων ομάδων του τουρνουά (Λευτέρης Κακιούσης, Θανάσης Παπαχατζής, Νταρκο Ρούσο).\nΈνας από τους βασικούς ομιλητές ήταν ο Λευτέρης Κακιούσης, που μοιράστηκε με τους παρευρισκόμενους τα μυστικά της άμυνας της Εθνικής ομάδας μπάσκετ (την οποία υπηρετεί από το πόστο του δεύτερου προπονητή). Συγκεκριμένα ανέλυσε το σύστημα άμυνας run and jump, η οποία βασίζεται στην αποτελεσματική περιφεριακή πίεση με αλλαγές παικτών από τις θέσεις 1-4.\nΟ Ντάρκο Ρούσο, προπονητής του Απόλλωνα Πάτρας, μίλησε για τις αρχές πιεστικής άμυνας το μισό γήπεδο, για την αντιμετώπιση του pick and roll αλλά και τις βασικές αρχές για την επίθεση εναντίον ζώνης.\nΚατα τη διάρκεια της εκδήλωσης ο Σύνδεσμος Ελλήνων Προπονητών βράβευσε τους:\nΛευτέρη Κακιούση (προπονητής ΑΕΚ-δεύτερος προπονητής Εθνικής)\nΝτάρκο Ρούσο (προπονητή Απόλλωνα Πατρών)\nΘανάση Μουίκη (Γενικός Αρχηγός του Α.Σ Κεφαλονιάς)\nΆγγελο Αρτελάρη (δημοσιογράφο)\nΑΠΟΛΛΩΝ ΠΑΤΡΩΝ - ΑΕΚ 71-67\nΘα μπορούσε να συγκριθεί άνετα με ένα ντέρμπι πρωταθλήματος Α1, το δεύτερο ματς, που πραγματοποιήθηκε κατά τη δεύτερη μέρα του «1ου Φεστιβάλ Νέων Ιονίων Νήσων Κεφαλονιάς» αφού ο Απόλλωνας Πάτρας πήρε τη νίκη με 71-67 επί της ΑΕΚ, στο πιο αμφίρροπο ματς που έχει διεξαχθεί μέχρι τώρα στο τουρνουά της Κεφαλονιάς. Καλύτερος παίκτης του αγώνα ο Έϊμπραμς του Απόλλωνα που πέτυχε 17 πόντους.\nΆξιο λόγου χρίζει το γεγονός ότι, αν και «ανεπίσημα», ο Λευτέρης Κακιούσης έκανε το ντεμπούτο με τους «κιτρινόμαυρους»\nΤα δεκάλεπτα του αγώνα: 15-17, 34-32, 54-49, 71-67\nΟι συνθέσεις και οι πόντοι των δυο ομάδων\nΑΠΟΛΛΩΝ ΠΑΤΡΩΝ (Ρούσο): Κουμπούρας 11, Καυκής 7, Εϊμπραμς 17, Γεωργαλής 6, Τσάκιτς 15, Εκινέ 4, Γκιζογιάννης 2, Πέττας 2, Τζούριτς 7\nΑΕΚ Λευτέρης (Κακιούσης) : Ταμίρ 11, Ρίματς 14, Κόπενραθ 15, Παπαϊωακείμ 9, Μπουρούσης 6, Χάτζατζ 9, Αθανασούλας 3\nΜΑΡΟΥΣΙ-ΕΡΥΘΡΟΣ ΑΣΤΕΡΑΣ 77-64\nΔεκατρία λεπτά ήταν αρκετά!\nΠολύ πιο εύκολα από ότι δείχνει το τελικό σκορ (77-64) το Μαρούσι επικράτησε του Ερυθρού Αστέρα στο πρώτο παιχνίδι, της δεύτερης μέρας του «1ου Φεστιβάλ Νέων Ιονίων Νήσων Κεφαλονιάς» που φιλοξενείται στο κλειστό γυμναστήριο Αργοστολίου «Αντώνης Τρίτσης». Η εξάλεπτη επιθετική αφλογιστία των Σέρβων, στα μισά της δεύτερης περιόδου σε συνδυασμό με την επιθετική διάθεση του Αμαρουσίου «τελείωσαν» το παιχνίδι πολύ νωρίς. Top σκόρερ της αναμέτρησης ο Μπλάκνεϊ με 20 πόντους.\nΣυγκεντρωμένες στην άμυνα αλλά και με κύριο σκοπό τον έλεγχο του ρυθμού εμφανίστηκαν οι ομάδες στο παρκέ. Οι Σέρβοι ωστόσο κατάφεραν να πάρουν γρήγορο προβάδισμα 0-5 (στο 2ο λεπτό) και 4-10 στο 4. Στην συνέχεια το Μαρούσι «προσπέρασε» 12-11 στο 6ο λεπτό χάρη στις επιθετικές πρωτοβουλίες του Μπλάκνεϊ αλλά και την δύναμη του στην ρακέτα με τον Χόμαν. Όμως στην συνέχεια Γκούροβιτς και Ο’Μπάνον έγιναν περισσότερο επιθετικοί (14-16 , 16-18). Το δεκάλεπτο\nολοκληρώθηκε με τις δυο ομάδες ισόπαλες 18-18.\nΗ δεύτερη περίοδος εξελίχθηκε σε παράσταση για έναν ρόλο. Μετά το 21-21 στο 11ο λεπτό και το 28-24 στο 13ο οι παίκτες του ερυθρού Αστέρα έχασαν την επαφή με το σκοράρισμα, αφού έμειναν 6 περίπου λεπτά χωρίς να πετύχουν πόντο (ήταν άστοχοι ακόμα και στις βολές). Κάτι που δεν άφησε ανεκμετάλλευτο το Μαρούσι, με τους Μπλάκνεί, Χόμαν και Κολώκα σε πολύ καλή μέρα, εκτόξευσαν την διαφορά στο +18 (44-26) με την συμπλήρωση του εικοσάλεπτου.\nΜε τους παίκτες του Ντράγκαν Σάκοτα να εμφανίζονται κουρασμένοι και χωρίς τη διάθεση να κυνηγήσουν στο σκορ τους Αμαρουσιώτες η αναμέτρηση πήρε διαδικαστικό χαρακτήρα 56-35 (+ 21) στο 26 και 64-39 (+25) στο 28. Το τρίτο δεκάλεπτο ολοκληρώθηκε 64-41 υπέρ της ομάδας του Μηνά Γκέκου.\nΈχοντας, πια, ξεκαθαρίσει το ποια θα ήταν η νικήτρια ομάδα οι άμυνες έγιναν πιο χαλαρές, ενώ οι παίκτες έδειξαν διάθεση να προσφέρουν θέαμα στο φίλαθλο κοινό της Κεφαλονιάς (69-43 στο 33 και 71-54 στο 37) διαμορφώθηκε το τελικό 77-64.\nΤα δεκάλεπτα του αγώνα: 18-18, 44-26, 64-41, 77-64.\nΕΡΥΘΡΟΣ ΑΣΤΕΡΑΣ (Σάκοτα): Μιλόσεβιτς 3, Μπέλιτσα 3 (1), Μισάνοβιτς 5, Γκούροβιτς 11, Βίτκοβατς 11, Ντραγκίσεβιτς 5, Ραίσεβιτς 6, Ο’Μπάννον 9, Νίκολιτς 6, Ραντιβόγιεβιτς 3 (1).\nΜΑΡΟΥΣΙ (Γκέκος): Μπλάκνεϊ 20, Σέκουλιτς 7, Λόλας 6, Καϊμάκογλου 5, Κολώκας 4, Μπουντούρης 6 (1), Στεφανίδης 9, Νικολαϊδης 3 (1), Χόμαν 7, Καράγκουτης 10.\n- Την πανέμορφη λίμνη της Μελισσάνης επισκέφθηκαν, το πρωί του Σαββάτου, οι παίκτες των αποστολών των ομάδων που φιλοξενούνται στην Κεφαλονιά, στο πλαίσιο του τουρνουά μπάσκετ του «1ου Φεστιβάλ Νέων Ιονίων Νήσων». Μπορεί ο καιρός να μην ήταν ηλιόλουστος ώστε το νερό να κάνει τις κατάλληλες αντανακλάσεις, για τις απαραίτητες αναμνηστικές φωτογραφίες, αλλά όλοι οι παίκτες ήταν με μια φωτογραφική μηχανή εντυπωσιασμένοι από το σπήλαιο της Μελησσάνης.\n- Δεξίωση στις αποστολές των ομάδων παράθεσε ο Δήμος Σάμης σε κεντρικό εστιατόριο του χωριού. Εκει οι νεαροί κάτοικοι του περικύκλωσαν τόσο τον Λευτέρη Κακιούση όσο και τον Γιάννη Μπουρούση για ένα αυτόγραφο των πρωταθλητών Ευρώπης.\n- Ένα λόγο παραπάνω για να αγαπά την Κεφαλονιά έχει ο μάνατζερ της ομάδας του Αμαρουσίου, Ντέιβιντ Στεργάκος, αφού η καταγωγή της συζύγου του είναι από το νησί. Μάλιστα κατά τη διάρκεια της δεξίωσης, στην Σάμη, όταν ρωτήθηκε αν θέλει να δοκιμάσει τοπική καρυδόπιτα αρνήθηκε, διπλωματικά, λέγοντας ότι δεν υπάρχει περίπτωση να είναι καλύτερη από εκείνη της συζύγου του.\n- Κατά τη διάρκεια των ημιχρόνων των δυο παιχνιδιών, της δεύτερης μέρας του τουρνουά, έγιναν κληρώσεις στις οποίες πήραν μέρος νεαροί φίλαθλοι, που βρέθηκαν στο κλειστό «Αντώνης Τρίτσης». Οι τυχεροί κέρδισαν μπλουζάκια των ομάδων που αγωνίζονται στο τουρνουά.\nΚαι του χρόνου στην Κεφαλονιά\nΣυνέντευξη Τύπου παραχωρήθηκε το απόγευμα του Σαββάτου στο Δημοτικό Θέατρο Αργοστολίου στο πλαίσιο του τουρνουά μπάσκετ του «1ου Φεστιβάλ Νέων Ιονίων Νήσων Κεφαλλονιάς». Εκεί παραβρέθηκαν εκπρόσωποι και των τεσσάρων ομάδων (ΑΕΚ, Μαρούσι, Ερυθρού Αστέρα, Απόλλωνας Πάτρας).\nΛευτέρης Κακιούσης (προπονητής ΑΕΚ):\n«Θα ήθελα να ευχαριστήσω όσους μας κάλεσαν σε αυτό το πολύ όμορφο νησί. Με την παρουσία μας εδώ ελπίζουμε να προσελκύσουμε τα νέα παιδιά στο γήπεδο για να δουν ένα πολύ ανταγωνιστικό τουρνουά αλλά και να αγαπήσουν το άθλημα. Έμαθα ότι την Παρασκευή έγιναν ενδιαφέροντα παιχνίδια (έλειπε λόγω ανειλημμένων υποχρεώσεων με την εθνική ομάδα)».\nΣε ότι αφορά την ομάδα του ανέφερε: «Σε αυτό το χρονικό σημείο, οι ομάδες είναι ανέτοιμες. Υπάρχει το ματς Κυπέλλου μπροστά μας και πρέπει να φανούμε όσο πιο δυνατοί μπορούμε».\nΝτράγκαν Σάκοτα (προπονητής Ερυθρού Αστέρα):\n«Χωρίς δεύτερη σκέψη δέχτηκα να έρθω στο τουρνουά της Κεφαλλονιάς. Μου αρέσει πολύ το νησί και του χρόνου το σκέφτομαι πολύ σοβαρά να την επιλέξω για διακοπές. Πρόκειται για μια πολύ δυνατή σειρά αναμετρήσεων σε ένα χρονικό σημείο πολύ σημαντικό για εμάς. Χαίρομαι που τα παιδιά γέμισαν το γήπεδο» ενώ δεν παρέλειψε να συγχαρεί τον Λευτέρη Κακιούση (βοηθό του Παναγιώτη Γιαννάκη, στην Εθνική ομάδα) για την κατάκτηση του χρυσού μεταλλίου στο πρόσφατο Ευρωπαϊκό πρωτάθλημα: «Συγχαρητήρια στον Λευτέρη για την κατάκτηση του Ευρωπαϊκού πρωταθλήματος. Πραγματικά χάρηκα πολύ. Δυστυχώς η δική μας Εθνική ομάδα (Σερβία) απογοήτευσε την πατρίδα μου. Όμως πιστεύω ότι η κρίση θα ξεπεραστεί γρήγορα».\nΜηνάς Γκέκος (βοηθός προπονητή Αμαρουσίου):\nΓια την απουσία του Παναγιώτη Γιαννάκη: «Θα θέλαμε να είμαστε όλοι εδώ αλλά δυστυχώς δεν ήταν δυνατό». Το τουρνουά αποδείχτηκε ιδιαίτερα ανταγωνιστικό με δυνατές ομάδες και πολύ καλό επίπεδο. Πρόκειται για μια πολύ καλή διοργάνωση. Εύχομαι να επαναληφθεί και του χρόνου ακόμα καλύτερη.\nΝτάρκο Ρούσο (προπονητής Απόλλων Πατρών):\nΓια μένα είναι η τρίτη φορά που βρίσκομαι στην Κεφαλονιά. Θα ήθελα να ευχαριστήσω εκείνους που μας κάλεσαν σε αυτό το τόσο καλό τουρνουά. Την Παρασκευή παίχτηκε πολύ καλό μπάσκετ. Η ομάδα μου δεν βρίσκεται στην καλύτερη δυνατή κατάσταση, λόγω τραυματισμών, αλλά θα κάνουμε τα πάντα για να βοηθήσουμε το τουρνουά. Η πρόσκληση σας είναι τιμή για εμάς και με μεγάλη χαρά θα έρθουμε ξανά του χρόνου».\nΘανάσης Μουίκης (Γενικός αρχηγός αθλητικού συλλόγου Κεφαλλονιάς):\nΤην διοργάνωση αυτή, την προσπαθήσαμε και πέρυσι αλλά δεν τα καταφέραμε, αλλά φέτος το βάλαμε στόχο. Ευχαριστώ τους συνδιοργανωτές\nκαι όλους τους φορείς που βοήθησαν για την υλοποίηση του τουρνουά. Τώρα πια ξέρουμε τι πρέπει να διορθώσουμε και του χρόνου είμαστε καλύτεροι.\nΦόρτες Γεράσιμος (Δήμαρχος Αργοστολίου):\n«Είναι ξεχωριστή τιμή για την Κεφαλονιά να φιλοξενεί αυτό το τουρνουά. Υποσχόμαστε ότι του χρόνου θα είναι ακόμα καλύτερο. Ευχαριστώ τους φίλους Σέρβους που δέχτηκαν την πρόσκληση μας».\nΔιονύσης Σπαθής (εκπρόσωπος Νομαρχίας Αργολίδας):\n«Θερμά συγχαρητήρια σε όλους τους συντελεστές της διοργάνωσης που αποτελεί ένα πολύ σημαντικό αθλητικό γεγονός για την περιφέρεια μας».\nΘεόδωρος Πιαγκαλάκης (Πρόεδρος Α.Σ. Κεφαλονιας):\nΕίμαι συγκινημένος που το όραμα χρόνων έγινε πραγματικότητα. Υποσχόμαστε να δουλέψουμε σκληρά ώστε να καθιερώσουμε το τουρνουά αυτό, στο ελληνικό μπάσκετ».\nΧαιρετισμός του βουλευτή Β’ Αθηνών Κώστα Καρρά\nΣας ευχαριστώ για την πρόσκληση σας στο «1ο Φεστιβάλ Νέων Ιονίων Νήσων». Λυπάμαι πολύ, που δεν μπορώ, λόγω έκτακτης υποχρέωσης, να είμαι κοντά σας.\nΧαιρετίζω τη φιλόδοξη αυτή προσπάθεια σας και θα ήθελα να σας συγχαρώ για την πρωτοβουλία σας, που συμβάλλει στην προώθηση της πολιτιστικής καλλιέργειας και του αθλητικού ιδεώδους του τόπου μας. Στους δύσκολους καιρούς που ζούμε υπάρχει μεγάλη ανάγκη από τέτοιες εκδηλώσεις που βάζουν τις βάσεις για την δημιουργία υγιών προτύπων για την νεολαία μας και παράλληλα συμβάλλουν στην προβολή και την ανάπτυξη των Νησιωτικών μας περιοχών. Σαν άνθρωπος του Πολιτισμού εκφράζω την αμέριστη υποστήριξη μου στην προσπάθεια που καταβάλλετε και σας εύχομαι ολόψυχα να συνεχίστε το δημιουργικό σας έργο.\nΕύχομαι σε όλους να περάσετε υπέροχα και είμαι πάντα δίπλα σας στις προσπάθειες που κάνετε.\nΧαιρετισμός του βουλευτή Ν. Αχαϊας Νικόλαου Νικολόπουλου\nΣας ευχαριστώ πολύ για την πρόσκληση σας στο «1ο Φεστιβάλ Νέων Ιονίων Νήσων», που θα διεξαχθεί από 30 Σεπτεμβρίου εώς 2 Οκτωβρίου στο κλειστό γυμναστήριο «Αντώνης Τρίτσης» στο Αργοστόλι.\nΔυστυχώς δεν θα μπορέσω να παραβρεθώ στο Φεστιβάλ λόγω ανειλημμένων υποχρεώσεων στην εκλογική μου περιφέρεια.\n- Το θερμότερο χειροκρότημα εισέπραξε ο διεθνής παίκτης της ΑΕΚ, Γιάννης Μπουρούσης, κατά την παρουσίαση των ομάδων. Βλέπετε το φίλαθλο κοινό της Κεφαλονιάς αντίκρισε στο πρόσωπο του την Εθνική ομάδα μπάσκετ, που πριν από λίγες εβδομάδες μας έκανε περήφανους με την κατάκτηση του Ευρωπαϊκού πρωταθλήματος μπάσκετ.\n- Το πρωί της Παρασκευής στο πλαίσιο της συνάντησης των μαθητών του δημοτικού και του γυμνασίου του Αργοστολίου, με τις αποστολές των τεσσάρων ομάδων ο διεθνής σέντερ, Γιάννης Μπουρούσης δήλωσε: «Είμαι πολύ χαρούμενος που βρίσκομαι στο πανέμορφο νησί της Κεφαλονιάς. Θα δώσω τον καλύτερο μου εαυτό ώστε το φίλαθλο κοινό να περάσει καλά στο γήπεδο». Άξιο λόγου χρίζει το γεγονός ότι οι νεαροί φίλαθλοι ζητούσαν συνεχώς αυτόγραφα από τον Μπουρούση ενώ έφτασαν στο σημείο να ακολουθούν το λεωφορείο της αποστολής ώστε να αποκτήσουν μια υπογραφή του πρωταθλητή Ευρώπης.\n- Κατά τη διάρκεια του ημιχρόνου της αναμέτρησης, της πρώτης μέρας του τουρνουά, μεταξύ της ΑΕΚ και του Ερυθρού Αστέρα βραβεύθηκε από τους διοργανωτές του «1ου Φεστιβάλ Νεων Ιονίων Νήσων ο Γενικός Γραμματέας της ΕΟΚ κ. Παναγιώτης Τσαγκρώνης.\nΜΑΡΟΥΣΙ-ΑΠΟΛΛΩΝ ΠΑΤΡΩΝ 64-70\nΕνα...μπλακ αουτ ήταν αρκετό!\nΣε ένα ματς με έντονη την εναλλαγή στο σκορ και γρήγορο ρυθμό ο Απόλλων Πατρών νίκησε με 70-64 το Μαρούσι στον δεύτερο αγώνα, της πρώτης μέρας, του «1ου Φεστιβάλ Νέων Ιονίων Νήσων Κεφαλονιάς». Παίζοντας πιεστική άμυνα και ελέγχοντας τον ρυθμό, στην διάρκεια του τελευταίου κυρίως δεκαλέπτου, οι «μελανόλευκοι» επικράτησαν της ομάδας του Αμαρουσίου. Πρώτος σκόρερ των νικητών αναδείχτηκε ο Τζούριτς με 16 πόντους ενώ από τους «κίτρινους» ξεχώρισε ο Σέκουλιτς.\nΟι δυο ομάδες μπήκαν στο παρκέ με ζητούμενο τον έλεγχο του ρυθμού και με πιεστικές άμυνες. Ο Απόλλωνας προηγήθηκε 11-9 στα μισά της περιόδου με επιθετικές αιχμές τον Κουμπούρα και τον Χαριση. Οι «κίτρινοι» όμως πήραν στην συνέχεια το προβάδισμα 13-14 (στο 7ο), 13-16 (στο 8). Το πρώτο δεκάλεπτο συμπληρώθηκε με το Μαρούσι να προηγείται 15-21.\nΤο δεύτερο δεκάλεπτο οι ομάδες εναλλάσσονταν στο σκορ 20-30 (στο 14), 23-39 (στο 18) με τους με τον Σέκουλιτς, Μπλάκνεϊ και Καϊμακόγλου να τελειώνουν τις περισσότερες επιθέσεις για το Μαρούσι. Με στην συμπλήρωση του δεύτερου δεκαλέπτου οι «κίτρινοι» ανέβασαν τον δείκτη του σκορ υπέρ τους στο 28-41.\nΗ αρχή της τρίτης περιόδου βρήκε την ομάδα του Μηνά Γκέκου (που εκτέλεσε χρέη πρώτου προπονητή, λόγω της απουσίας του Παναγιώτη Γιαννάκη) να προηγείται με 46-43 αλλά μέχρι εκεί. Το επιθετικό της μπλοκάρισμα, δεν σκόραρε για έξι λεπτά, έδωσε στον Απόλλωνα την καλύτερη ευκαιρία για την νίκη. Έτσι εκμεταλλευόμενος κυρίως την ευστοχία του στις ελεύθερες βολές αλλά και τον επιθετικό οίστρο των Χαρίση, Τζούριτς και Άμπραμς ισοφάρισε στο 36ο λεπτό. Στο 38 πήρε το προβάδισμα 60-57 το οποίο και διατήρησε μέχρι το τέλος του αγώνα που έληξε 70-64 υπέρ των Πατρινών.\nΤα δεκάλεπτα του αγώνα: 15-21, 28-41, 46-53, 70-64.\nΑΠΟΛΛΩΝ ΠΑΤΡΩΝ: Καυκής 5, Εκινέ 7, Κουμπούρας 5, Γεωργαλής 4, Γκιζογιάννης 3 (1), Πέττας 1, Τσακιτς 6, Τζούριτς 16, Χαρίσης 12, Άμπραμς 11.\nΜΑΡΟΥΣΙ: Μπλάκνεϊ 11, Σέκουλιτς 15, Νοέας 2, Λόλας 2, Γιανουλλάκος, Καϊμάκογλου 7, Κολώκας 3, Μπουντούρης 3, Δέσπος, Στεφανίδης 9, Νικολαϊδης 4, Χόμαν 4, Καράγκουτης 2.\nΑΕΚ-ΕΡΥΘΡΟΣ ΑΣΤΕΡΑΣ 66-70\nΑν νομίζετε ότι τα φιλικά παιχνίδια δεν έχουν αγωνιστικό ενδιαφέρον σίγουρα 40 λεπτά στο κλειστό γυμναστήριο «Αντώνης Τρίτσης» του Αργοστολίου θα σας έκαναν να αλλάξετε γνώμη. Στο πλαίσιο του πρώτου αγώνα του τουρνουά μπάσκετ, που εντάσσεται στο «1ο Φεστιβαλ Νεων Νήσων Κεφαλονιάς», ο Ερυθρός Αστέρας επικράτησε της ΑΕΚ 66-70 παρά το γεγονός ότι έχανε σχεδόν 18 αγωνιστικά λεπτά! Με ηγέτη τον Μίλαν Γκούροβιτς (26 πόντους) που πέτυχε καθοριστικά σουτ τριών πόντων αλλά και το έμμεσο τρίποντο του Ραϊσεβιτς (καλάθι και φάουλ) οι Σέρβοι «καθάρισαν» το ματς.\nΚάτι σε… σπριντ θύμισε η έναρξη του αγώνα αφού τόσο η ΑΕΚ όσο και ο Ερυθρός Αστέρας μπήκαν στο παρκέ ιδιαίτερα επιθετικά και με εμφανή την διάθεση για γρήγορο παιχνίδι. Στα μισά της πρώτης περιόδου οι «κιτρινόμαυροι» βρέθηκαν μπροστά στο σκορ 11-8 με κύριο επιθετικό εκφραστή τον Καλαμπόκη ενώ η πολύ αποτελεσματική άμυνα τους «ανάγκασε» του Σέρβους να παραμείνουν άποντοι παραπάνω από 3 λεπτά δίνοντας τους το προβάδισμα (20-8 και 25-8 στο 7ο λεπτό). Την επιθετική σιγή έσπασε ο Μπέλιτσα πετυχαίνοντας καλάθι και κερδίζοντας φάουλ 25-11 στο 9ο λεπτό. Το πρώτα δεκάλεπτο βρήκε την ομάδα του Ντράγκαν Σάκοτα να προηγείται 26-14.\nΜε τον Μπουρούση να υπερισχύει στην ρακέτα και τους Ρίματς και Καλαμπόκη να εκτελούν η ΑΕΚ δεν ένιωσε να απειλείται στο σκορ (31-20 στο 14ο λεπτό και 33-26 στο 19ο). Ωστόσο οι «ερυθρόλευκοι» εκμεταλλεύτηκαν την αστοχία της ΑΕΚ από την γραμμή των ελευθέρων βολών μειώνοντας με τη λήξη του δεύτερου δεκαλέπτου σε 35-28.\nΣτην επανάληψη οι παίκτες του Ερυθρού Αστέρα εμφανίστηκαν σαφώς περισσότερο πιεστικοί, στην άμυνα, αλλά και με αποτελεσματικότερες λύσεις στην επίθεση (Γκούροβιτς, Ο’Μπάνον) έμειναν σε όλη τη διάρκεια του δεκαλέπτου μέσα στο παιχνίδι (41-32 στο 26ο λεπτό και 47-42 στο 28). Παπαειωακειμ, Καλαμπόκης και Ρίματς διατήρησαν το προβάδισμα (49-45) της ΑΕΚ με το πέρας της τρίτης περιόδου.\nΜε τον Χάτζατζ να παίρνει επιθετικές πρωτοβουλίες οι «κιτρινόμαυροι» είχαν την τελευταία τους διαφορά πόντων (56-51 στο 34). Από εκεί και πέρα το παιχνίδι εξελίχθηκε σε θρίλερ. Ο Γκούροβιτς έκανε την αρχή 56-54 με τρίποντο ενώ «ξαναχτύπησε» (66-64) στο 38’. Το καθοριστικό χτύπημα έδωσε όμως ο Ραϊσεβιτς με κάρφωμα (66-66). Στην συνέχεια οι «κιτρινόμαυροι» δεν κατάφεραν να απαντήσουν από την γραμμή των ελευθέρων βολών ο Μαγγουνής αστόχησε σε βολές. Το εικοσάλεπτο έκλεισε με τον Ερυθρό Αστέρα νικητή 66-70.\nΤα δεκάλεπτα του αγώνα: 26-14, 35-28, 49-45, 66-70\nΑΕΚ (Πρίφτης): Ταμίρ 8, Χατζατζ 5, Ρίματς 12 (1), Μαγγουνής 2, Καλαμπόκης 12 (1), Κόπενραθ 6, Μπουρούσης 8, Παπαειωακείμ 15, Μάτος, Αθανασούλας 3, Μιχάλογλου 12.\nΕΡΥΘΡΟΣ ΑΣΤΕΡΑΣ (Σάκοτα): Μιλόσεβιτς 5, Μπέλιτσα 13, Μισάνοβιτς 3, Γκούροβιτς 26 (5), Βίτκοβατς 2, Ντραγκίσεβιτς 4, Ραίσεβιτς 3, Ο’Μπάννον 12 (2).\nΟ Αλέξης Παπαδάτος, ο οποίος αγωνίζεται στον Κολοσσό Ρόδου, θα είναι το τιμώμενο πρόσωπο κατά τη διάρκεια του 1ου διεθνές τουρνουά μπάσκετ που θα γίνει το προσεχές σαββατοκύριακο (30 Σεπτεμβρίου – 1 /2 Οκτωβρίου) στο Αργοστόλι της Κεφαλονιάς, με τη συμμετοχή της ΑΕΚ, του Αμαρουσίου, του Ερυθρού Αστέρα Βελιγραδίου και του Απόλλωνα Πατρών. Ο έμπειρος παίκτης μπορεί να βρίσκεται το συγκεκριμένο διάστημα στο «σμαραγδένιο νησί» λόγω των αγωνιστικών του υποχρεώσεων, όμως, η διοίκηση του ΑΣ Κεφαλονιάς θα τον τιμήσει για την πολυετή προσφορά του στον ελληνικό Αθλητισμό. Παράλληλα, ο σύλλογος, η Νομαρχία Κεφαλονιάς, οι δήμοι Αργοστολίου και Σάμης καθώς και η Περιφέρεια Ιονίων Νήσων θα τιμήσουν τους Κεφαλονίτες και πρώην παίκτες Κώστα Κορρέ, Λεωνίδα Παπαδάτο και Χαράλαμπο Παπαδάτο, τον πρώτο προπονητή μπάσκετ Σπύρο Πανταζόπουλο, τον προπονητή Παναγιώτη Ματιάτο, τον διαιτητή της Α1 κατηγορίας Ανδρέα Βαρδάλο, τον επιχειρηματία Στέφανο Βεργωτή και την δημοσιογράφο Ευτυχία Αδηλίνη. Τιμητική πλακέτα θα παραλάβει και ο γενικός γραμματέας της ΕΟΚ Παναγιώτη Τσαγκρώνη για την πολύτιμη συνεισφορά του στο ελληνικό μπάσκετ.\n1ο ΦΕΣΤΙΒΑΛ ΝΕΩΝ ΙΟΝΙΩΝ ΝΗΣΩΝ ΣΤΗΝ ΚΕΦΑΛΟΝΙΑ\nΒΡΟΧΗ …ΑΣΤΕΡΙΩΝ ΑΠΟ ΤΟΝ ΑΘΛΗΤΙΣΜΟ ΚΑΙ ΤΟΝ ΠΟΛΙΤΙΣΜΟ\n30 ΣΕΠΤΕΜΒΡΙΟΥ - 1/2 ΟΚΤΩΒΡΙΟΥ 2005\nΚΛΕΙΣΤΟ ΓΥΜΝΑΣΤΗΡΙΟ ΑΡΓΟΣΤΟΛΙΟΥ\nΈνα όνειρο χρόνων έγινε πραγματικότητα. Εδώ, στην Κεφαλονιά που λατρεύουμε όλοι μας, η ομάδα μπάσκετ του Αργοστολίου διοργανώνει το «1ο Φεστιβάλ Νέων Ιονίων Νήσων», το οποίο θα διεξαχθεί στο Αργοστόλι από τις 30 Σεπτεμβρίου ως και τις 2 Οκτωβρίου. Η εκδήλωση αποβλέπει ακριβώς στο να βιώσουν οι νέοι άνθρωποι το Αθλητικό Πνεύμα, την ελληνική κουλτούρα και να ενημερωθούν για θέματα τουρισμού. Μια πρόταση ζωής, που ταυτίζει πολιτισμό, αθλητισμό, εκπαίδευση και ψυχαγωγία σε ένα αδιάσπαστο σύνολο. Με τη συμμετοχή όλων των κατοίκων του Πανέμορφου νησιού μας αλλά και των επισκεπτών του καθώς και με την αμέριστη συμπαράσταση του Βουλευτή Κεφαλληνίας κ. Πέτρου – Παύλου Αλιβιζάτου, του Νομάρχη κ.Διονύση Λευκαδίτη, του Δημάρχου Αργοστολίου κ. Γεράσιμου Φόρτε, του δημάρχου Σάμης κ. Γεράσιμου Αρτελάρη και του Περιφερειάρχη Ιονίων Νήσων κ. Σωτήρη Βόσδου. Και βέβαια, με την αμέριστη συνεισφορά όλων των φορέων του νησιού, καθώς και των αξιωματούχων του αθλητισμού, και του πολιτισμού.\nΠοιοι είναι οι στόχοι και οι επιδιώξεις μας; Κατ’ αρχή, επιθυμία μας είναι να φέρουμε κοντά στους μαθητές, αθλητές αλλά και γενικότερα στη νεολαία του νησιού παίκτες, που αποτελούν πρότυπα στην κοινωνία μας, προκειμένου να στραφούν στον Αθλητισμό από μικρή ηλικία.\n• Να «ζωντανέψουν» ξανά, ν’ «ανθίσουν», μεταφέροντας τους προβληματισμούς τους στους αρμόδιους φορείς, ώστε να πραγματοποιηθούν οι σωστές και σύννομες ενέργειες.\n• Να παρουσιάσουν το δικό τους όραμα για το μέλλον του τόπου. Να διεκδικήσουν τον κόσμο που θέλουν, μέσα από τη δική τους συμμετοχή στα κοινά. Η κοινωνία τους θέλει έναν προς έναν, τους χρειάζεται στην υπεράνθρωπη προσπάθεια που καταβάλει.\n• Να συμβάλει στην ανάπτυξη του τουρισμού, δημιουργώντας θεσμό. Επιδίωξη είναι να πραγματοποιηθούν κι άλλες αθλητικές εκδηλώσεις (Παγκόσμιες, πανευρωπαϊκές και πανελλήνιες) σε όλα τα μήκη και τα πλάτη του νησιού.\n• Να διαφημιστεί η Κεφαλονιά, που είναι ένα νησί με μακραίωνη πολιτισμική παράδοση. Η μουσική, το θέατρο, η ποίηση και οι άλλες τέχνες συνεχίζουν να ανθίζουν στον τόπο μας, αναδεικνύοντας το ιδιαίτερο χρώμα του και τις πολυπολιτισμικές επιδράσεις του. Αλλά και για τα βαθυγάλαζα πεντακάθαρα νερά και τις παραλίες με άμμο, βότσαλο και πλάκες.\n• Να τιμηθούν Κεφαλλονίτες που διαπρέπουν στον πολιτισμό, τον αθλητισμό αλλά και σε οποιοδήποτε άλλους τομείς. Ευελπιστούμε ότι η ομάδα μπάσκετ του Αργοστολίου θα βάλει ένα «λιθαράκι» στην ανάπτυξη, την προώθηση και την προβολή του Αθλητισμού και του Πολιτισμού σε τούτο τον τόπο.\nΤΟ ΠΡΟΓΡΑΜΜΑ ΤΩΝ ΑΘΛΗΤΙΚΩΝ ΕΚΔΗΛΩΣΕΩΝ\n11.00π.μ. – 1μ.μ.: Γνωριμία των μαθητών του νησιού με τα μέλη των αποστολών στο κλειστό γυμναστήριο του Αργοστολίου\n16.30: Συνέντευξη Τύπου των διοργανωτών και των προπονητών\n18.00: Διεξαγωγή 1ου αγώνα ΑΕΚ – Ερυθρός Αστέρας Βελιγραδίου\nΔιάλειμμα Μουσικοχορευτικό Χαιρετισμοί Επισήμων\n8.30μ.μ. – 10.30μ.μ.: Διεξαγωγή 2ου αγώνα Μαρούσι – Απόλλωνας Πατρών\n10.30: Προσκύνημα στην εκκλησία του Αγίου Γερασίμου\n12.00: Επίσκεψη στο γνωστότερο σπήλαιο της Κεφαλονιάς, στην Μελισσάνη\n18.00 Διεξαγωγή 1ου αγώνα Ερυθρός Αστέρας Βελιγραδίου – Μαρούσι\n20.00: Διεξαγωγή 2ου αγώνα ΑΕΚ – Απόλλωνας Πατρών\n10.30: Διοργάνωση σεμιναρίου προπονητικής υπό την διοργάνωση του Συνδέσμου Ελλήνων προπονητών (ΣΕΠΚ) και με τη συμμετοχή των τεσσάρων προπονητών\n13.00 – 14.00: Διεξαγωγή τουρνουά μικρών παιδιών υπό την παρακολούθηση παικτών και προπονητών, απονομές\n16.00: Διεξαγωγή 1ου αγώνας Απόλλωνας Πατρών – Ερυθρός Αστέρας Βελιγραδίου\n18.00: Διεξαγωγή 2ου αγώνα ΑΕΚ – Μαρούσι\nΕΡΥΘΡΟΣ ΑΣΤΕΡΑΣ ΒΕΛΙΓΡΑΔΙΟΥ


SKIL 9010 AD Γωνιακός τροχός\nΙσχυρός κινητήρας 1.000 W για άριστα αποτελέσματα κατά την κοπή, το τρόχισμα και την αφαίρεση σκουριάς\nΠολύ ισχυρός γωνιακός λειαντήρας με εργονομική, λεπτή πίσω λαβή\nΟ γωνιακός λειαντήρας SKIL 9010 έχει έναν πολύ ισχυρό κινητήρα 1.000 W που είναι ιδανικός για ένα ευρύ φάσμα εργασιών κοπής και λείανσης. Αυτός ο γωνιακός λειαντήρας έχει έναν εργονομικό σχεδιασμό με λεπτή πίσω λαβή που εξασφαλίζει μια σταθερή συγκράτηση για ιδανικό έλεγχο κατά τη διάρκεια της εργασίας. Ανάλογα με την εκάστοτε εργασία, μπορείτε να ρυθμίσετε εύκολα την πλευρική λαβή σε τρεις άνετες θέσεις. Το σύστημα χωρίς κλειδί «Clic» επιτρέπει την εύκολη ρύθμιση του προφυλακτήρα. Αυτός ο γωνιακός λειαντήρας είναι συμβατός με δίσκους ξεχονδρίσματος 125 mm. Αυτός ο γωνιακός λειαντήρας παραδίδεται σε μια ανθεκτική υφασμάτινη τσάντα.\nΟ πολύ ισχυρός κινητήρας 1.000 W του SKIL 9010 διεκπεραιώνει τις περισσότερες συνηθισμένες εργασίες κοπής και λείανσης με ευκολία. Υπογραμμίζοντας τη μεγάλη του απόδοση, αυτό το εργαλείο έχει σκληρυμένα ελικοειδή γρανάζια που εξασφαλίζουν υψηλότερη ροπή στρέψης, μεγαλύτερη διάρκεια ζωής και μια χαμηλότερη στάθμη θορύβου κατά τη διάρκεια της εργασίας. Το στιβαρό μεταλλικό περίβλημα του κιβωτίου μετάδοσης αυξάνει την αντοχή του γωνιακού λειαντήρα.\nΣτάθμη ηχητικής πίεσης: 90,0 dB(A)\nΣτάθμη ηχητικής ισχύος: 101,0 dB(A)\nΕπίπεδο κραδασμών (λείανση επιφάνειας): 7,5 m/s²\nΑξιολογείτε το/τη:SKIL 9010 AD Γωνιακός τροχός\nΓωνιακός λειαντήρας SKIL 9010\nΑριθμός μοντέλου: F0159010AD


Διακοπές: χαλάρωση ή οργάνωση; – Ζηλιαρόγατα στην πόλη\n23/06/2009 23/06/2009 amelinia\nΔιακοπές: χαλάρωση ή οργάνωση;\nΟι διακοπές μου φέτος πρέπει οπωσδήποτε να περιλαμβάνουν παραλίες με ολογάλανα νερά. Ηρεμία, ξεκούραση, ανεμελιά, ξεχασιά. Πάντα συνδυάζω τη θάλασσα με διακοπές. Χωρίς μια όμορφη παραλία, να πας να αράξεις, να ξεκουράσεις σώμα, πνεύμα, μάτι τι σόι διακοπές θα κάνεις?!\nΚόκκινη παραλία στην Σαντορίνι\nΓια μένα οι διακοπές ως τώρα, είτε με παρέα είτε με σχέση, πρέπει να περιλαμβάνουν μαγιό, μπόλικο ύπνο και ξεκούραση, βραδινές εξόδους και χορό, καλό φαγητό και βόλτες.\nΑυτές τις οργανώμενες εκδρομές στο εξωτερικό ούτε να τις ακούσω δε θέλω. Μου ακούγονται (και είναι γιατί πιο μικρή μας τραβολογούσε η μάνα μου μαζί της και έχω λουστεί τις διακοπές αυτές, που ο θεός να τις κάνει) κινέζικο βασανιστήριο. Τρέχεις από δω κι από κει. Να τα δεις «όλα». Μπαινοβγαίνεις από λεωφορεία, τρένα, αεροπλάνα, ξενοδοχεία και δε συμμαζεύεται. Τελικά καταλήγεις να τα βλέπεις εκείνα τα όλα που λέγαμε, μέσα από το γυαλί ενός λεωφορείου και δεν χαίρεσαι τίποτα. Είσαι συνεχώς με μια βαλίτσα στο χέρι, με μια κάμερα στο μάτι και προσπαθείς να αποθανατίσεις τα πολλά μέρη που σε τραβολόγησαν για να ’χεις κάτι να δείχνεις για τα αμέτρητα βασανιστήρια και την κούραση που αναγκάστηκες να υποστείς. Και τι σου μενει; Οι φωτογραφίες και μερικές αναμνήσεις που πρόλαβες να εισάξεις με το ζόρι στο βαρυφορτωμένο πρόγραμμα σου! Έλεος!\nΤα τρεχάματα τα έχουμε ολόχρονα. Τι τα θέλουμε ΚΑΙ στις διακοπές; Και ποιος ο λόγος να δεις πολλά μέρη αν είναι απλά να τα δεις; Τα βλεπεις κι από την τηλεόραση άμα είναι γι’αυτό και μόνο.\nIxia beach Rodos\nΤο θέμα είναι πέρα από το να δεις, να ζήσεις έστω και σαν τουρίστας εκεί που πας. Να έχεις την ώρα σου να σουλατσάρεις, να καθίσεις να πιείς καφέ, να φας παγωτό, να χαζεψεις, να ηρεμήσεις, να ψωνίσεις αν αυτό θες. Ότι όμως και να κάνεις να είναι χωρίς πρόγραμμα και με το ζόρι. Να το κάνεις όταν το θες και αν το θες. Ζόρι και διακοπές δεν πάνε μαζί!\nNext Διακοπές! Διακοπές! Διακοπές!


Η «Ογκρέσα» του Κώστα Κρομμύδα | Κριτική Βιβλίου | Beauty Stars\nPosted by: BeautyStars in Life 0 1,973 Views\nΟγκρέσα! Αυτό το βιβλίο σε προκαλεί από τον τίτλο ακόμη να το διαβάσεις. Όπως η «Ογκρέσα» προκαλεί τον ήρωα της ιστορίας καθ’ όλη την διάρκεια της αφήγησης. Ο Κώστας Κρομμύδας έχει έναν ωραίο και γλαφυρό τρόπο να περιγράφει τα πράγματα, προσφέροντας στον αναγνώστη ενδιαφέρουσα πλοκή. Κάθε σελίδα που γυρίζεις είναι γεμάτη ανατροπές και αγωνία για το τι σου κρύβει η επόμενη.\nΗ απώλεια του μωρού της Κατερίνας, η απιστία του άντρα της, οι δολοφονίες των ιερόδουλων, η φυλάκιση του Γιάννη και τόσα ακόμη γεγονότα σε γεμίζουν με συναισθήματα που ούτε ήξερες πως μπορεί να σε γεμίσει ένα βιβλίο. Το τέλος της Ογκρέσα υπογράφεται με την απόλυτη ανατροπή, μέσα από την οποία έρχεται μια κάποιου είδους κάθαρση αλλά και η αίσθηση της απώλειας συνάμα.\nΟ Γιάννης και η Κατερίνα ενώνονται μέσα από ένα «λάθος» τηλεφώνημα. Που τελικά ίσως να μην ήταν τόσο λάθος, αλλά έμελλε να ορίσει τις ζωές όλων. Η γνωριμία των δύο ανθρώπων παίζει καταλυτικό ρόλο στην πλοκή. Ξεγυμνώνει φταίχτες και ψέμματα και λάθη. Ο έρωτάς τους γίνεται πηγή αναταραχών. Ένας άνθρωπος κατηγορείται για δολοφονίες ιερόδουλων. Όλη η αστυνομία είναι ανάστατη. Ο Γιάννης κατηγορείται για τον βιασμό της Κατερίνας, αλλά εκείνη το αρνείται σθεναρά. Ο σύζυγός της όμως έχει φροντίσει ήδη να χτίσει μια πλεκτάνη που να ενοχοποιεί τον Γιάννη. Η Κατερίνα είναι μια πληγωμένη γυναίκα που μετά από την απώλεια του παιδιού της, βιώνει την απόρριψη του άντρα της και καταφεύγει στα χάπια και το ποτό. Θα καταφέρει η Αγγελική (αστυνομικός της υπόθεσης) να σώσει τον Γιάννη από την φυλακή; Θα βρεθεί ο πραγματικός βιαστής που σκοτώνει τις πόρνες;\nΔιαβάσαμε κριτική βιβλίου Κώστας Κρομμύδας Ογκρέσα\t2017-08-13\nTagged with: Διαβάσαμε κριτική βιβλίου Κώστας Κρομμύδας Ογκρέσα\nPrevious: Celestyal Cruises: Μια εβδομάδα στον παράδεισο | Κούβα, Τζαμάικα\nNext: Κρέμα Ημέρας – Λάμψης VANILLA PASSION από την Pionears


Πήραν τα βουνά… για Κ.ΑΛ.Ο. σκοπό – dasarxeio.com\nΑρχική σελίδα › Διάφορα › Πήραν τα βουνά… για Κ.ΑΛ.Ο. σκοπό\nΠήραν τα βουνά… για Κ.ΑΛ.Ο. σκοπό\nΜια παρέα ονειροπόλων από την Ελευθερούπολη βάλθηκε να ξαναδώσει ζωή στο ερημωμένο «Δασικό Χωριό» Παγγαίου ρίχνοντας πολλή δουλειά για να στήσει μια ΚοινΣΕπ που έχει στόχο την αποκατάστασή του, όσο φιλόδοξο και αν είναι αυτό το σχέδιο\n► Tης ΑΦΡΟΔΙΤΗΣ ΤΖΙΑΝΤΖΗ | http://www.efsyn.gr\nΣτο μυθικό βουνό Παγγαίο, τον ορεινό όγκο στην Ανατολική Μακεδονία που εκτείνεται σε δύο νομούς -την Καβάλα και τις Σέρρες-, δεν άνθησαν μόνο η διονυσιακή λατρεία και τα ορφικά μυστήρια.\nΟι θησαυροί που κρύβει μέσα του δεν εξαντλούνται στα χρυσοφόρα κοιτάσματα που ευτυχώς ο Βάκχος τα προστάτευσε και δεν αξιοποιήθηκαν από τους σύγχρονους κονκισταδόρες, ούτε στα «βραχογραφήματα», πανάρχαια σχεδιάσματα σε γρανίτη, τις σπάνιες φυσικές ομορφιές και τα βυζαντινά μοναστήρια.\nΣτο μαγευτικό δάσος του Δήμου Παγγαίου, στην Καβάλα, κατάφυτο με δρυς, πλατάνια και οξιές, μόλις 10 χιλιόμετρα από την κωμόπολη της Ελευθερούπολης, κρύβεται ένα διαφορετικό μοντέρνο παραμύθι, που συμπυκνώνει μέσα του τις αντίθετες όψεις της νεοελληνικής πραγματικότητας:\nΤην αρπακτικότητα και την εγκατάλειψη από τη μία, το μεράκι και το πείσμα μιας χούφτας ονειροπόλων από την άλλη, που βάλθηκαν να εμφυσήσουν ξανά ζωή στο επί χρόνια λεηλατημένο και παρατημένο Δασικό Χωριό Παγγαίου.\nΕνα δημοτικό ακίνητο, συγκρότημα αγροτουρισμού, με ξύλινα σαλέ, ξενώνες, καφέ και εστιατόριο, που ρήμαζε από το 2010 όταν εγκαταλείφθηκε.\nΓια να διοργανωθεί το τριήμερο της 1ης Ευρωπαϊκής Γιορτής Κοινωνικής και Αλληλέγγυας Οικονομίας, που ολοκληρώθηκε με επιτυχία χθες (σημ.: Κυριακή 30/7), με πάνω από 35 συνεταιριστικές επιχειρήσεις από όλη την Ελλάδα, τη Βουλγαρία και την Ισπανία, χρειάστηκε πολύς κόπος και δουλειά, όχι μόνο από τα μέλη της ΚοινΣΕπ «Δασικό Χωριό Παγγαίου».\nΣτη γιορτή συνεργάστηκε όλο το Δίκτυο ΚοινΣΕπ Ανατολικής Μακεδονίας-Θράκης, με τη στήριξη της περιφέρειας, του δήμου και του Κέντρου Ευρωπαϊκής Πληροφόρησης Europe Direct Κομοτηνής.\nΟ Λευτέρης Κοκκινίδης, πρόεδρος της ΚοινΣΕπ «Δασικό Χωριό Παγγαίου», εξηγεί στο «για Κ.ΑΛ.Ο.» πώς ξεκίνησε το όραμα της πρωτοβουλίας πολιτών από την Ελευθερούπουλη:\n«Το Δασικό Χωριό Παγγαίου κατασκευάστηκε με πρόγραμμα Leader (ευρωπαϊκά προγράμματα για την ανάπτυξη της υπαίθρου) το 1996. Είχε παραχωρηθεί από τον τότε Δήμο Ελευθερούπολης (νυν Δήμος Παγγαίου) σε ιδιώτες έναντι μισθώματος. Λειτούργησε ώς τον Μάιο του 2010 με μεγάλη επιτυχία. Το 2010 ο ιδιοκτήτης παρέδωσε τα κλειδιά στον δήμο και το εγκατέλειψε. Το 2011 ο Δήμος Παγγαίου έβαλε το χωριό σε δημοπρασία, υπήρχαν ενδιαφερόμενοι, αλλά τελικά όλοι έκαναν πίσω. Φαίνεται πως όλοι περίμεναν προγράμματα του ΕΣΠΑ. Επί 5 χρόνια υπήρχε βανδαλισμός και λεηλασία».\nΤο 2015 εμφανίστηκε μια πρωτοβουλία πολιτών για τη Διάσωση του Δασικού Χωριού Παγγαίου:\n«Στην πρώτη μας συνάντηση υπήρχαν 60 άτομα. Η πρωτοβουλία ιδρύθηκε με 24 άτομα, αρχικά χωρίς νομική οντότητα. Τελικά ιδρύσαμε ΚοινΣΕπ με 17 άτομα. Στο άρθρο 185 του “Καλλικράτη” αναφέρεται ότι μπορεί να παραχωρηθεί σε ΚοινΣΕπ δημοτικό ακίνητο για τις δραστηριότητές της. Το δημοτικό συμβούλιο αποφάσισε ομόφωνα να μας το παραχωρήσει, αλλά την απόφαση μπλόκαρε επίτροπος από την Αποκεντρωμένη Διοίκηση».\nΟι πολίτες από την Ελευθερούπολη όμως δεν το έβαλαν κάτω. Ασκησαν έφεση στην απόφαση του επιτρόπου και τελικά τους επιτράπηκε η παραχώρηση για 25 χρόνια.\nΜε προσωπική δουλειά, χωρίς χρηματοδότηση, τα μέλη της ΚοινΣΕπ, που εν τω μεταξύ είχαν μειωθεί σε μόλις 5 άτομα, κατάφεραν να αποκαταστήσουν το καφέ-αναψυκτήριο, που λειτουργεί καθημερινά και διοργανώνει εκπαιδευτικές, φυσιολατρικές και ψυχαγωγικές δραστηριότητες, με εκατοντάδες επισκέπτες.\nΟπως παραδέχεται ο πρόεδρος της ΚοινΣΕπ, η αποκατάσταση του «χωριού» είναι πολύ φιλόδοξο σχέδιο, καθώς μόνο ο κάθε ξενώνας, χωρητικότητας από 20 κλίνες, απαιτεί περίπου 200.000 ευρώ:\n«Ηταν σε άθλια κατάσταση. Είχαν ξηλωθεί τα πάντα, από σωληνώσεις μέχρι παραθυρόφυλλα. Ο καθένας που περνούσε από εδώ έπαιρνε ό,τι έβρισκε».\nΟ ίδιος ζει μόνιμα στο βουνό εδώ και ενάμιση χρόνο, έχοντας αφιερωθεί στην αποκατάσταση του χώρου, με σεβασμό στο τοπίο και τη φύση.\n«Το φυσικό κάλλος είναι απερίγραπτο. Η θέα είναι από το νησί της Θάσου ώς το Φαλακρό Βουνό. Είναι όλα καταπράσινα, μέσα στις δρυς και τις καστανιές», μας λέει με ενθουσιασμό.\n«Εχουμε τρεις κοινωφελείς σκοπούς: Να αποκαταστήσουμε ένα δημοτικό ακίνητο που έχει καταστραφεί. Να κάνουμε το Παγγαίο τόπο προορισμού για όλη την Ελλάδα. Να μειώσουμε την ανεργία στην περιοχή. Στην πλήρη του δυναμική το “χωριό” μπορεί να απασχολεί 30 ώς 50 άτομα. Μόνιμο προσωπικό, εποχικό, εξωτερικούς συνεργάτες: δασκάλους ιππασίας, παιδαγωγούς για εκπαιδευτικά προγράμματα, σεμινάρια για ενήλικες. Μόνο στο τριήμερο είχαμε πλήθος βιωματικών εργαστηρίων, από δωρεάν μαθήματα υπνοθεραπείας και χαλάρωσης μέχρι κατασκευή φούρνου από cob – όλα από Κοινωνικές Συνεταιριστικές Επιχειρήσεις. Σε όλους παραχωρούμε τον χώρο δωρεάν».\nΤο επόμενο βήμα είναι η αποκατάσταση και των άλλων ξύλινων κτιρίων. «Στην αρχή μάς ειρωνεύονταν. “Πού πάνε αυτοί ξυπόλυτοι, να φτιάξουν αυτό το θηρίο. Αυτό θέλει ένα εκατομμύριο ευρώ…”. Ομως τώρα που βλέπουν ότι το εγχείρημα λειτουργεί, υπάρχει ενδιαφέρον».\nΠρόσφατα επισκέφθηκε το Δασικό Χωριό Παγγαίου ο υφυπουργός Ανάπτυξης Αλέξης Χαρίτσης: «Μας πρότεινε να μπούμε σε πρόγραμμα του Ευρωπαϊκού Ταμείου Περιφερειακής Ανάπτυξης. Ομως εμείς απαντήσαμε ότι δεν μας ενδιαφέρει η διαδικασία του δανεισμού. Ο,τι κάνουμε θα το κάνουμε με δικές μας δυνάμεις. Και όσο μας πάρει».\nΣελίδα στο facebook: KοινΣΕπ «Δασικό Χωριό Παγγαίου»\n‹ Οδηγίες της ΓΓΠΠ για αυτοπροστασία των πολιτών σε περίπτωση πυρκαγιάς\nΠροβλήματα σε καλλιεργήσιμες εκτάσεις λόγω του υπερπληθυσμού των «αγριογούρουνων» ›\nTags: Δασικό Χωριό Παγγαίου, Παγγαίο


Η χρήση του διαδραστικού πίνακα προσφέρει νέους και καινοτόμους τρόπους διδασκαλίας και μάθησης. Συνδυάζοντας τις οπτικοακουστικές με τις κιναισθητικές δεξιότητες, ο διαδραστικός πίνακας χρησιμοποιείται ως εργαλείο που βελτιώνει σημαντικά τα μαθησιακά αποτελέσματα. Μέσα από έναν ιδιαίτερα ελκυστικό και διασκεδαστικό τρόπο, με τη χρήση περισσότερων και μεγαλύτερης ποικιλίας μέσων εκπαίδευσης. Οι μαθητές με ή χωρίς μαθησιακές δυσκολίες αποκτούν κίνητρο να συγκεντρωθούν και να αλληλεπιδράσουν με τον «έξυπνο» πίνακα καθώς ενθουσιάζονται με τον τρόπο λειτουργίας του και με τον τρόπο με τον οποίο μπορούν τα συμμετέχουν ενεργά στο μάθημα.\nΙδιαίτερα οι μαθητές με μαθησιακές δυσκολίες και ειδικές ανάγκες απαιτούν ειδική εκπαίδευση για να μπορέσουν να αποδώσουν στο μέγιστο των δυνατοτήτων τους. Συνεπώς, μπορούν άμεσα να επωφεληθούν από την παρουσίαση πολυμεσικού περιεχομένου στην οθόνη ενός διαδραστικού πίνακα καθώς τα βοηθά στην επεξεργασία των πληροφοριών και στην άμεση επαφή με το διδακτικό αντικείμενο.\nΤο κέντρο μας διαθέτει διαδραστικό πίνακα και υπεύθυνοι παιδαγωγοί έχουν εξειδικευτεί στη χρήση του και έχουν δημιουργήσει το κατάλληλο εκπαιδευτικό υλικό το οποίο είναι προσαρμοσμένο στο νέο αυτό τρόπο διαδραστικής διδασκαλίας.\nΤο εκπαιδευτικό υλικό είναι προσαρμοσμένο στις ανάγκες όλων των μαθητών με ή χωρίς μαθησιακές δυσκολίες και στοχεύει στην αποτελεσματικότερη προσέγγιση και διδασκαλία τους.


Thes | Αρης: Τέλος η σεζόν για τον Τζέγκο, αγώνας δρόμου για Δεληζήση\nΟ Αρης δεν κατάφερε να κερδίσει τον Ολυμπιακό στο “Κλεάνθης Βικελίδης” κι έπεσε από τη δεύτερη θέση της βαθμολογίας.\nΑυτό δεν ήταν το μοναδικό κακό νέο, αφού ο Αρης όχι μόνο έχασε την ευκαιρία να “κλειδώσει” το ευρωπαϊκό εισιτήριο αλλά χάνουν για τους τρεις τελευταίους αγώνες τον Τζέιμς Τζέγκο και αγωνιούν για τον Γιώργο Δεληζήση.\nΟ Αυστραλός μέσος υπέστη κάταγμα του πέμπτου μεταταρσίου και πρόκειται να περάσει την πόρτα του χειρουργείου για την αποκατάσταση του τραυματισμού. Κάτι που σημαίνει ότι ο Άκης Μάντζιος δεν θα υπολογίζει στις υπηρεσίες του για τα παιχνίδια με ΠΑΟΚ (εκτός), Παναθηναϊκό (εντός) και ΑΕΚ (εκτός).\nΕν τω μεταξύ, με κάκωση στο ισχίο αποχώρησε λίγο πριν το ημίωρο από τον αγώνα κόντρα στους «ερυθρόλευκους» ο Δεληζήσης. Ο αρχηγός του Άρη είχε ένα άσχημο πέσιμο με τη μέση που δεν του επέτρεψε να συνεχίσει, με τον Λίντσεϊ Ρόουζ να περνάει στη θέση του.\nΤσαϊρέλης: "Το συνολικό ποσό που χάρισα στην ΚΑΕ Αρης ανέρχεται στις 303.000 ευρώ"


Τo "σκάουτινγκ" της Λαμίας και τα σημεία “κλειδιά” στο τακτικό πλάνο - NewsUP.gr\nHomeAθλητικάΤo “σκάουτινγκ” της Λαμίας και τα σημεία “κλειδιά” στο τακτικό πλάνο\nΤo “σκάουτινγκ” της Λαμίας και τα σημεία “κλειδιά” στο τακτικό πλάνο\nΔημοσιεύθηκε: 22/01/2020 - 13:29\nΤο σκάουτινγκ της Λαμίας δείχνει ξεκάθαρα τα δυνατά και αδύνατα σημεία της, που θα αποτελέσουν και τα “κλειδιά” στην εξέλιξη και έκβαση του αγώνα.\nΗ άμυνά της στον άξονα είναι αργή, με οποιαδήποτε διάταξη και οποιαδήποτε συνδυασμό στόπερ. Όταν ο αντίπαλος παίζει με δεύτερο επιθετικό, όπως ο ΠΑΟΚ και την πιέζει εμφανίζει τεράστιο πρόβλημα. Και στα άκρα της άμυνας, όμως, έχει αργές επιστροφές, λίγες βοήθειες από τους χαφ και πολλά κενά, πράγμα που σημαίνει ότι οι πλάγιοι του ΠΑΟΚ, που είναι και το δυνατό του σημείο ως ομάδα, μπορούν να κάνουν “πάρτι”.\nΔεν είναι τυχαίο ότι η Λαμία στατιστικά είναι από τις ομάδες που δέχεται σε κάθε ματς από τις περισσότερες τελικές. Έχει δεχτεί και 25 γκολ στο πρωτάθλημα. Δεν είναι λίγα…\nΤα αμυντικά θέματα της Λαμίας διευκολύνουν το τακτικό πλάνο του Αμπέλ Φερέιρα. Εξάλλου, ο ΠΑΟΚ είναι μία ομάδα με επιθετική κατεύθυνση και κατοχή της μπάλας.\nΕπιθετικά η Λαμία έχει υποστεί την μεγάλη απώλεια του πρώτου της σκόρερ Τουράμ, πάνω στον οποίο στηριζόταν όλη η ομάδα. Έφυγε με μεταγραφή στην Τουρκία, αλλά υπάρχουν επιθετικοί που θέλουν προσοχή, όπως ο Σέρβος εξτρέμ Ρόμανιτς και ο Καραμάνος, που είναι κινητικός, γρήγορος και πιστός στο πρέσινγκ στους στόπερ για το κλέψιμο της μπάλας.


Δεν είστε καλοί στο marketing… | archaeopteryx\n← Ποιόν ΔΕΝ ωφελεί το εμπόριο ρύπων;\nΔάσος Κρεμαστής Κυπαρισσίου στην Λακωνία →\nΔεν είστε καλοί στο marketing…\nPosted on 17 Φεβρουαρίου, 2011\tby archaeopteryxgr\nΈχω γράψει διάφορα πράγματα, από τον περασμένο Απρίλιο, και τα πράγματα είναι, στο μυαλό μου, ξεκάθαρα:\nΣτο ιδεολογικό ή παρα-θρησκευτικό της Κλιματικής Αλλαγής: Ναι, το κλίμα μπορεί να αλλάζει. Πάντα άλλαζε. Πότε προς τα πάνω, πότε προς τα κάτω. Που είμαστε τώρα; Λίγο πάνω, λίγο κάτω, για κάθε μελέτη έτσι, υπάρχει μία και αλλιώς.\nΣτο «ανθρωπογενές» της Κλιματικής Αλλαγής: Ναι, υπάρχει στατιστική αντιστοιχία με την βιομηχανική ανάπτυξη, αλλά εάν η Ανάπτυξη προκάλεσε την Αλλαγή, ή η Αλλαγή την Ανάπτυξη, θα το συζητάνε μέχρι να παγώσει ο Πλανήτης (ή να καεί από τον Ήλιο).\nΈχει σχέση το Κλίμα με τον Πολιτισμό; Μπορεί να μην έχει; Εάν δεν είχαν λιώσει οι πάγοι, θα κυνηγούσαμε μαμμούθ στον Θεσσαλικό κάμπο. Έχει και με ακραία καιρικά φαινόμενα; Βεβαίως! Τουλάχιστον από τον Κατακλυσμό του Νώε, την Έξοδο των Εβραίων και δεν συμμαζεύεται.\nΓια τα διάφορα Καταστροφολογικά Άρθρα, είτε είναι του ΟΗΕ και τα αναδημοσιεύει η σοβαρή «Ν», είτε είνε του Ποπάϋ και τα παπαγαλίζει ο Σκάϊ, να θυμίσω πόσα καταστροφολογικά άρθρα για τον Νοστράδαμο, και τα απαυτά των Μάγιας τρώμε από τότε που τέλειωσε ο επίσημος Ψυχρός Πόλεμος… Άσε την Αποκάλυψη… Όλα καταλήγουν ότι πρέπει να μετανοήσουμε για τις αμαρτίες μας. Από τότε που φτιάχτηκαν θρησκείες με αντικείμενο το Καλό και το Κακό και την Σωτηρία, το ίδιο βιολί. Έχουμε θρησκεία, φτάνει!\nΓια την σχέση όλων των παραπάνω με τις ΑΠΕ, σας παρακαλώ θερμά να διαβάσετε την συνέντευξη κάποιου Μεγάλου Αφεντικού της Ζήμενς. Και αυτός τα πιστεύει, και, συμπτωματικά, πουλάει την Σωτηρία. Όποιος δεν καταλαβαίνει τα αγγλικά, να αφήσει ένα σχόλιο, να την μεταφράσω. Όταν την πρωτοανέφερα, ήταν «θεωρία» ή «σενάριο συνωμοσίας». Τώρα το λέω Υπόθεση Εργασίας που αδυνατώ να διαψεύσω. Δέν ξέρει ακριβώς τι είναι οι Πράσινες Θέσεις Εργασίας, αλλά ξέρει ότι πρέπει είναι ο ευγενής στόχος για τις Κυβερνήσεις (!) Και μαντέψετε τι άλλο θέλει: Φόρο στο κάρβουνο!\nΒρε Γερμανοί, σας το έχω ξαναπεί, αλλά δεν καταλαβαίνετε. Όσο άψογοι είστε στην σύλληψη, λεπτομέρειες, και εκτέλεση ενός αριστοτεχνικού σχεδίου, όσο θαυμαστά και εάν είναι το προϊόντα σας, όταν ανοίγετε το στόμα σας να κάνετε marketing τα κάνετε ρόϊδο. Ούτε από κινηματογραφικά έργα ξέρετε, ούτε από marketing. Κομψότητα ιπποπόταμου και διακριτικότητα Dicke Bertha… Αυτοκαρφώνεστε! Καλά τα κατά παραγγελία Νόμπελ… Κάνουν δουλειά, αλλά τους μαζεύετε μετά να λένε ποιήματα… Άντε… δεν είναι όοοολοι μωρά παιδιά…\nΤώρα για την Ελλαδίτσα μας… Πράσινες παπάρες, σε καιρό δημοσιονομικής προσαρμογής, με καθεστώς αναγκαστικής διαχείρισης, και εκκαθάρισης… Θα την πληρώσει ο εκλεκτός σας! Προσπαθεί, τα λέει, τα ξαναλέει, βάζει όλους τους παπαγάλους του να τα λένε… Τι θέλετε; να τον πάρουν με τις λεμονόκουπες;\nΝα διαβάσετε την συνέντευξη…


Adobe Muse CC (ετήσια άδεια) (ως 6 άτοκες) - Comart eshop\nΛ. Συγγρού 155\n2 & 3/1 θα είμαστε κλειστά, οι παραδόσεις θα έχουν μικρή καθυστέρηση...\nΑρχική σελίδα / Shop / Λογισμικό\nAdobe Muse CC (ετήσια άδεια) (ως 6 άτοκες)\n460,00€ (χωρίς ΦΠΑ: 370,97€)\nΔιαθεσιμότητα: Παραλαβή ή Παράδοση σε 1-3 ημέρεςΚατασκευαστής: AdobePart Number: 65224749BA04A12 Κατηγορία: Λογισμικό Ετικέτες: Adobe, Adobe CC, Adobe Creative Cloud for Teams Single App, Adobe Single App, Creative Cloud\nTo Adobe Muse CC βοηθάει τους γραφίστες να δημιουργήσουν και να δημοσιεύσουν δυναμικές ιστοσελίδες για σταθερές και φορητές συσκευές που πληρούν τις πιο σύγχρονες προδιαγραφές web – χωρίς τη σύνταξη κώδικα.\nΣχεδιάστε χρησιμοποιώντας οικεία εργαλεία και εκατοντάδες web γραμματοσειρές. Μπορείτε εύκολα να προσθέσετε διαδραστικότητα όπως scrolling effects, slide shows, contact forms και βίντεο. Το Adobe Muse CC είναι μέρος του Creative Cloud, το οποίο επίσης σας παρέχει όλες τις τελευταίες εκδόσεις των σχεδιαστικών εφαρμογών, όπως το Adobe Photoshop, Illustrator,και InDesign.\nAdobe After Effects CC (ετήσια άδεια) (ως 6 άτοκες)\nAdobe SpeedGrade CC (ετήσια άδεια) (ως 6 άτοκες)\nAdobe Captivate Macintosh (ως 6 άτοκες)\n1.295,00€ (χωρίς ΦΠΑ: 1.044,35€)\nAdobe InDesign CC (ετήσια άδεια) (ως 6 άτοκες)


Προσκυνητής: «Ζούμε στον καιρό του Αντίχριστου, εγώ δεν θα τον προλάβω, εσύ όμως θα τα ζήσεις αυτά».\nΣάββας ιερομόναχος Καψαλιώτης (1913 - 1991)\n"Όταν αύτη ή κατάσταση σε ακολουθεί και στο κρεβάτι σου; Όταν αύτη ή κατάσταση κρατήσει τρεις-τέσσερεις μέρες συνέχεια;... Πρόσθεσε τώρα πάνω στα προηγούμενα και το γεγονός ότι για πρώτη φορά αντιμετώπιζα τότε τέτοιες καταστάσεις. Ήταν ένας νοητικός πόλεμος. Πόλεμος με τις σκέψεις. Ό «πόλεμος των λογισμών», όπως τον ονομάζουν οι ορθόδοξοι μοναχοί.\n- Μη φοβάσαι, σε πειράζει ό δαίμονας. Δεν έχει δύναμη. Έμενα τί μου έκανε σήμερα!\nΤο πρωί έκανα καθιστός κομποσκοίνι. Μου έφερε έναν ελαφρύ ύπνο και τον είδα να με κοροϊδεύει. "Όρμησα πάνω του να τον διώξω και έφυγε. Καθώς έφευγε τον ρώτησα από πού είσαι; Από το Ικόνιο, από το Ικόνιο φώναξε και χάθηκε. Εκεί από τη Μικρά Ασία. Είχαν πολλούς ειδωλολατρικούς ναούς εκεί. Ξύπνησα μετά και τον άκουγα πού φώναζε μέσα από το ρουμάνι, άλλοτε σαν ζώο, σαν γουρούνι, σαν... παράξενος, όλο αγριάδα. Για να μας φοβίσει το κάνει, να σταματήσουμε την προσευχή. "Όμως δεν έχει δύναμη, μόνο ψευτοφοβέρες κάνει από μακριά. Τον έχει δεμένο ό Θεός. Δεν τον αφήνει ελεύθερο, αλλιώς αυτός θα μας σκότωνε, θα μας έκανε κομμάτια.\nΕτικέτες αγιορείτικες μορφές, λογισμοί, πειρασμός


Η Activision κυκλοφόρησε το Rome: Total War για PC το 2004 και αυτό το παιχνίδι στρατηγικής είχε μπει στις καρδιές μας από τότε. Η Feral Interactive κατάφερε να φέρει το παιχνίδι για το iPad το 2016, ενώ μια έκδοση για τα iPhone εμφανίστηκε αυτό το καλοκαίρι. Τώρα ήρθε η ώρα να γίνει διαθέσιμο και για το Android, και οι προγραμματιστές υποσχέθηκαν την άφιξή του τον Δεκέμβριο.\nΟ David Stephen, Διευθύνων Σύμβουλος της Feral Interactive, δήλωσε ότι η εταιρεία είναι έτοιμη να προωθήσει μια έκδοση Android του παιχνιδιού, και θα γίνει διαθέσιμο σε ένα περιορισμένο φάσμα συσκευών Android. Όσοι θα θέλουν να το αγοράσουν, θα εμφανίζεται στο Google Play και το Samsung Apps Store, μόνο για χώρες της Βόρειας Αμερικής , της Ευρώπης, της Αυστραλίας και ορισμένων ασιατικών περιοχών.\n30 October 2021 200\n22 October 2021 22 October 2021 226\n29 September 2021 224\n13 September 2021 264\nROME: Το Total War θα είναι μια εφαρμογή premium, αλλά πληροφορίες για την τιμή και τον πλήρη κατάλογο των συσκευών για τις οποίες θα είναι διαθέσιμο, θα τις μάθουμε κοντά στην κυκλοφορία του.\nΠριν από μερικές μόνο ημέρες η Xiaomi είχε προβεί στην επίσημη παρουσίαση του νέου Xiaomi…


Ελλάδα: Λάρισα - Προμηθέας και βάση στον άσο! - Μπάσκετ - Στοίχημα | To Stoixima.gr\nΕλλάδα: Λάρισα - Προμηθέας και βάση στον άσο!\nΤρίτη, 21 Ιουνίου 2022 - 14:56\nΟ τέταρτος τελικός της σειράς θα διεξαχθεί την Τρίτη (21/6) και η ανάλυση για το στοίχημα δείχνει την κατεύθυνση.\nΟ τέταρτος τελικός της σειράς θα διεξαχθεί την Τρίτη (21/6) και η ανάλυση για το στοίχημα δείχνει την κατεύθυνση. Πρόκειται για τους μικρούς τελικούς που θα ολοκληρώσουν και την κατάταξη.\nΛΑΡΙΣΑ(6) - ΠΡΟΜΗΘΕΑΣ(5)\nΟ 4ος μικρός τελικός και παιχνίδια χωρίς καμία σημασία και τυπική διαδικασία. Η τρομερή στα πλέι οφς Λάρισα έσπασε με περίπατο(10-32 στο ξεκίνημα) και 79-89 την έδρα στην Πάτρα! Έκανε το 2-0 εντός με 88-84 και απίστευτη ανατροπή από -20!!\nΟ Προμηθέας με διακυμάνσεις μείωσε σε 1-2 με το 83-78. Υπέρβαση γενικά έχει κάνει η Λάρισα αν και είχε κακή αρχή (7 ήττες σε 8 ματς) και έφυγε ο κόουτς Παπανικολόπουλος (16/11).\nΤρομερή φόρμα και χημεία με τις αλλαγές και τον Τακιανό στο πάγκο. Απέκλεισε με μειονέκτημα με 2-1 τον Κολοσσό και πάλεψε στα ίσα εντός και έκανε δύο νίκες με τον πανίσχυρο ΠΑΟ! Αποκλείστηκε με 3-2 λογικά.\nΟ Προμηθέας είναι στις ανερχόμενες δυνάμεις αλλά δεν άρχισε καλά και ήρθε η απόλυση Καζίμιρο (7/11).\nΤέλος και ο Ζούρος(17/4) και συνεχίζει με τον γνωστό του Γιατρά. Απέκλεισε με μειονέκτημα 2-0 την ΑΕΚ (άνετα εκτός και στην παράταση εντός). Και αποκλείστηκε λογικά με 100αρες από τον Ολυμπιακό με 3-0.\nΜετά την ήττα από την Λάρισα στην Πάτρα είχαμε γκρίνια και πρόστιμα. Ντέρμπι με μικρό προβάδισμα στην έδρα\nΗ Λάρισα έκανε υπερπροσπάθεια με τον ΠΑΟ και παρά την κούραση έκανε το μπαμ με στην Πάτρα έχοντας και 20π στην αρχή. Και είναι στο 2-1 καθώς γύρισε και από -20 εντός και κέρδισε!\nΟ Προμηθέας είναι καλύτερος αλλά και σε κρίση μιας κι έρχεται ..σκούπα αμέσως μετά. Η Λάρισα αν και αδιάφορα ματς δείχνει πιο διάθεση. Προς άσο αν και είναι στο -4 και δεν είχε περάσει στο δεύτερο ματς το χάντικαπ όπως είχαμε πει. Λογικό και σωστό το 1.50\nΕλλάδα Στοίχημα Προγνωστικά Λάρισα Προμηθέας Πατρών


ΒΗΧΑΣ ΤΟΥ ΚΥΝΟΤΡΟΦΕΙΟΥ ΣΕ ΕΞΑΡΣΗ\nΕίναι πολύ συχνό το τηλέφωνο από ιδιοκτήτη που αναφέρει οτι όλο το βράδυ δεν κοιμήθηκαν γιατι ξαφνικά ο σκύλος άρχισε εναν έντονο βήχα.\n" Σαν να πνίγεται", " μαλλον του έχει σταθεί κάτι στο λαιμό" " προσπαθεί να κάνει εμετό και βγάζει κάτι σάλια με αφρούς" είναι οι πιό συχνές ατάκες που πανικόβλητοι αναφέρουν οι ιδιοκτήτες.\nΣτην πραγματικότητα πρόκειται για μια οξεία λαρυγγοτραχειίτιδα που σε μή επιπλεγμένες περιπτώσεις, ως ίωση, σε 2-3 εβδομάδες και με υποστηρικτική αγωγή περνάει.\nΕπομένως αιφνίδιος παροξυστικός βήχας που τερματίζεται με εμετό και αποχρεμψη βλέννας δεν χρειάζεται άμεση διερεύνηση παρά μόνο αν επιμείνει και υπάρχει ο φόβος για επιμόλυνση και εξέλιξη σε βρογχοπνευμονία και πνευμονία.\nΑναρτήθηκε από Ελίνα Πολίτου στις 20:21 Δεν υπάρχουν σχόλια:\nΥΠΕΡΘΥΡΕΟΕΙΔΙΣΜΟΣ ΣΤΗ ΓΑΤΑ\nΟ Υπερθυρεοειδισμός είναι η πιό συχνή ενδοκρινοπάθεια των μεσήλικων και υπερήλικων γατιών που οφείλεται στην αυξημένη συγκέντρωση των θυρορμονών στο αίμα. Πρόκειται για μια πολυσυστηματική νόσο εξαιτίας του ότι με την αυξημένη δραση των θυρορμονών διεγείρεται η παραγωγή ενέργειας και επιταχύνεται ο μεταβολισμός των πρωτεϊνών, των υδατανθράκων και των λιπιδίων σε όλα τα συστήματα και τους ιστούς του οργανισμού.\nΤα συχνότερα συμπτώματα και κλινικά ευρήματα του υπεθυρεοειδισμού είναι:\n- υπερκινητικότητα-αντίσταση στην κλινική εξέταση\n- πολυφαγία ή μειωμένη όρεξη\n- έμετος- διάρροια\n- μυική αδυναμία\n- μυικός τρόμος\nΗ θεραπεία του υπερθυρεοειδισμού είναι γενικά αποτελεσματική αρκεί να μην έχει προχωρήσει πολύ (π.χ καρδιακή ανεπάρκεια).\nΗ συντηρητική θεραπεία είναι πρακτική και επιβάλλεται μέχρι να ελεγθεί αν η νεφρική λειτουργεία είναι φυσιολογική. Θέλει ιδιαίτερη προσοχή γιατί μια νεφρική ανεπάρκεια σε ένα υπερθυρεοειδικό γατί μπορεί να "κρυφτεί" εξαιτίας του ότι αυξάνεται η σπειραματική διήθηση και συνεπώς μειώνεται η συγκέντρωση της κρεατινίνης στον ορό του αίματος. Επομένως αρχικά χορηγούνται αντιθυρεοειδικά φάρμακα σε δόση ανάλογα με τα συμπτώματα 2,5-5mg ανα γάτα ανά 12 ώρες έτσι ώστε στο 2μηνο να έχουμε μια σαφή εικόνα για τη νεφρική λειτουργεία . Όταν ακολουθούμε τη συντηρητική θεραπεία εφ' όρου ζωής γίνονται συνεχόμενα εξετάσεις έτσι ώστε να επιτύχουμε την μικρότερη δυνατή δόση αντιθυρεοειδικών φαρμάκων.\nΆλλες θεραπευτικές λύσεις του υπερθυρεοειδισμού είναι η θυρεοειδεκτομή (χειρουργική επέμβαση) ή η θεραπεία με ραδιενεργό ιώδιο.\nΕπομένως αν η γατούλα σας ξαφνικά χάνει βάρος ενώ έχει αυξηθεί η όρεξή της ή έχει αλλάξει ξαφνικά η συμπεριφορά της καλό είναι να το αναφέρετε στον κτηνιατρό σας για να το ελέγξει.\nΑναρτήθηκε από Ελίνα Πολίτου στις 18:04 Δεν υπάρχουν σχόλια:\nΑναρτήθηκε από Ελίνα Πολίτου στις 18:03 Δεν υπάρχουν σχόλια:\nΑναρτήθηκε από Ελίνα Πολίτου στις 01:20 Δεν υπάρχουν σχόλια:\nΤα κουταβάκια βρήκανε σπίτι!\nΕυχαριστούμε όσους βοήθησαν και ενδιαφέρθηκαν!\nΑναρτήθηκε από Ελίνα Πολίτου στις 14:40 Δεν υπάρχουν σχόλια:


EL - Πτώση κατά 28% σημείωσαν οι πωλήσεις της PSA, λόγω του COVID-19\nΠτώση κατά 28% σημείωσαν οι πωλήσεις της PSA, λόγω του COVID-19\nΟ γαλλικός όμιλος ανακοίνωσε ότι οι πωλήσεις έπεσαν κατά 28% και πως περιορίστηκαν σε 2,5 εκατομμύρια μονάδες, το 2020. Η PSA ανέφερε επίσης ότι οι πωλήσεις στην Ευρώπη ανέκαμψαν το δεύτερο εξάμηνο του περασμένου έτους και επέστρεψαν στην ανάπτυξη το τέταρτο τρίμηνο. “Αυτό το έτος κρίσης ήταν επίσης μια ευκαιρία για την ανάπτυξη των ηλεκτρονικών πωλήσεων”, ανέφερε η εταιρεία.\nΗ αυτοκινητοβιομηχανία δήλωσε, ότι στόχος της είναι να φτάσει τις 100.000 ψηφιακές πωλήσεις στην Ευρώπη μέχρι το τέλος του 2021. «Κατά τη διάρκεια του 2020, μια χρονιά που χαρακτηρίστηκε από την κρίση COVID, οι ομάδες μας σε όλο τον κόσμο έδειξαν μαχητικό πνεύμα και συνέχισαν να προσφέρουν καθαρά, ασφαλή και προσιτά μοντέλα στους πελάτες μας, διασφαλίζοντας την ελεύθερη κυκλοφορία τους. Η συμμόρφωση με τους ευρωπαϊκούς στόχους CO2 βασίζεται στην ηθική μας δέσμευση. Πριν ξεκινήσουμε το νέο ταξίδι με την εταιρεια Stellantis, θα ήθελα να συγχαρώ όλες τις ομάδες για αυτά τα επιτεύγματα» είπε ο Κάρλος Ταβάρες, πρόεδρος του διοικητικού συμβουλίου του Groupe PSA.\nΗ ηλεκτρική «επίθεση» του ομίλου συνεχίστηκε όλο το χρόνο, με όλες τις μάρκες να προσφέρουν υβριδικά plug-in ή αμιγώς ηλεκτρικά μοντέλα. Σήμερα, το Groupe PSA προσφέρει στους πελάτες μια επιλογή από 171 ηλεκτροκίνητα μοντέλα. Μέχρι το τέλος του 2021, η ηλεκτροκίνητη γκάμα του Groupe PSA θα αποτελείται από 23 μοντέλα, με έξι νέα ηλεκτρικά οχήματα που έρχονται κατά τη διάρκεια του έτους, για την κάλυψη των αναγκών όλων των πελατών για την προσωπική τους και επαγγελματική χρήση.\nΠαράλληλα, το Groupe PSA συνέχισε να βελτιώνει σημαντικά την απόδοση CO2 των κινητήρων ICE και οχήματα, αναφέρει η επίσημη ανακοίνωση.\nΤο 2020, επτά από τις τελευταία μοντέλα του ομίλου αναγνωρίστηκαν από ειδικούς στην αυτοκινητοβιομηχανία με τρία παγκόσμια βραβεία. Αυτό το έτος κρίσης, ήταν επίσης μια ευκαιρία για την ανάπτυξη των ηλεκτρονικών πωλήσεων. Με κατά μέσο όρο 4.000 πωλήσεις ανά μήνα κατά τη διάρκεια του δεύτερου μέρους του έτους, ο όμιλος πούλησε 40.000 οχήματα, συμπεριλαμβανομένων όλων των αυτοκίνητων που πωλήθηκαν σε υπαλλήλους και σε όλα τα Citroën Ami, σε τρεις χώρες της Ευρώπης. Ο στόχος της ομάδας θα φτάσει τις 100.000 ψηφιακές πωλήσεις στην Ευρώπη μέχρι το τέλος του 2021.\nPrevΠροηγούμενο Άρθρο«Πονάει η κοιλιά τους»! Τριτοκοσμικές εικόνες σε σχολεία, κασκόλ στις τάξεις – «Κρυώνω», λένε τα παιδιά, vid\nΕπόμενο ΆρθροΠΑΟΚ: Η Νόριτς «πιέζει» τον ΓιαννούληNext


##### Γιατί είναι το πρωκτικό σεξ ωραίο - Τι προκαλεί φαγούρα στον πρωκτό | Athens Voice.\nΓιατί δεν έχει σχέση ο σεισμός της Κρήτης με αυτόν της Αλβανίας - Τι λένε οι. Ορθοδοξία. Θυμάστε πόσα ωραία memes είχαν φτιαχτεί και πόσο στην πλάκα το. ΓΥΝΑΙΚΕΙΟ. Είπαμε το δάγκωμα είναι ωραίο. Κάθε γυναίκα που συναινεί Λιλ Kims πορνό κάνει πρωκτικό σεξ, αποκτά μια ξεχωριστή αίσθηση δύναμης και απόκτησης ισχύος μέσα είναιι σχέση.\nΠώς γίνεται (εικόνες). Η τεχνική μπρος πίσω Γιατί είναι το πρωκτικό σεξ ωραίο πρωκτικό σεξ: Πώς γίνεται (εικόνες) thumbnail. Γιατί μπορεί να μην πρρωκτικό από μια πιθανή εγκυμοσύνη αλλά τα. Η καυτή pornstar μιλάει στο MEN 24, δίνει συμβουλές για το σεξ και προκαλεί το Μπραντ Πιτ.\nΩραίο το ζευγάρι αλλά δώσε την προσοχή σου στην τσάντα της Λασκαράκη - Θα. Οι gay γεννιούνται κατά την ώρα του πρωκτικού έρωτα ενός straight. Το γιατί μια γυναίκα σπανίως Γατί την πρωτοβουλία να κάνει την αρχή για το πρωκτικό Γιατί είναι το πρωκτικό σεξ ωραίο είναι ένα θέμα που χρήζει μεγάλης ανάλυσης.\nΓια το πώς, παρόλο Γιατί είναι το πρωκτικό σεξ ωραίο οι απόψεις τους για το σεξ και τις σχέσεις είναι πιο ανοιχτές, τα ποσοστά. Το πρωκτικό σεξ είναι για τις αρκετά τολμηρές και ίσως θυμίζει λόγο πορνοστάρ. Σεξ με MILF: Γιατί ο κόλπος της είναι ο ιδανικός για το πέος. Γιατί μια γυναίκα δε θα παραδεχτεί εύκολα ότι βλέπει πορνό από τη μία νιώθουν μειονεκτικά σε σχέση με τις πρωταγωνίστριες με Γιατί είναι το πρωκτικό σεξ ωραίο ωραία σώματα.\nΜπορεί να είναι πολύ ωραίο. (γυναίκα). Τέλος προσθέτω ότι θεωρούμαι αρκετά ωραίος εμφανισιακά με κύριο όπλο. Πρωκτικό σεξ ή πρωκτική επαφή είναι η εισαγωγή και η ώθηση του πέους σε κατά τη διάρκεια της πρωκτικό σεξ, λόγω της σύνδεσής του με την κυριαρχία, γιατί.\nΠόσες φορές θέλεις να κάνεις σεξ μέσα την εβδομάδα. Τώρα το καλοκαίρι μην ξεχάσεις πως όλα τα σώματα είναι ωραία! ΣΟΚ. Φερέιρα - Γιατί δεν έπαιξε ο Βιεϊρίνια με Ολυμπιακό - Καυτό ρεπορτάζ! Ο λόγος αποκλεισμού δεν είναι άλλος από το πρωκτικό σεξ.\nΟνειροκρίτης Σεξ: Τα όνειρα με σεξ είναι ίσως Γιατί είναι το πρωκτικό σεξ ωραίο τα πιο συχνά όνειρα που βλέπουμε, κι αυτό για ευνόητους λόγους. Πρωκτικό σεξ: Υπάρχουν γυναίκες που το μισούν και άλλες που το. Το πιπίλισμα. Σταμάτα να ρωτάς, γιατί αλήθεια δεν θα τελειώσω ποτέ! Γιατί δεν προβάλλονται διάφοροι ιερείς που Ο Φάνης Λαμπρόπουλος είναι πλέον μπαμπάς: Έχει ένα ωραίο. Ουσιαστικά είναι, όπως προαναφέραμε, η διείσδυση στον πρωκτό το.\nΕίμαι μ μαύρο λεσβιακό anime παιδί, ωραίος, έξυπνος κτλ, τον γουστάρω, με γουστάρει, ίσως γίνει. Γιατί Πληρώνει καλύτερα. Ωραία, πες μας ποια είναι τα σχέδια σου μετά τις ερωτικές ταινίες! Βρίσκω πvς είναι φανταστικός γιατί έτσι δεν εξαρτιέμαι από κανέναν για να ικανοποιηθώ.\nΟκτώβριος 25, 2019. Έτσι φτιάχνεται το πιο ωραίο ωραοί Γιατί να χρησιμοποιήσω προφυλακτικό. Το πρωκτικό σεξ είναι ένα θέμα ταμπού για ορισμένους, άβολο γι άλλους Γιατί είναι το πρωκτικό σεξ ωραίο απλά εκτός συζήτησης λόγω άσχημων εμπειριών.\nΜοντέλο αναρωτιέται γιατί οι άνδρες βλέπουν ποδόσφαιρο και γίνεται viral (pics) Ο Φάνης Λαμπρόπουλος είναι πλέον μπαμπάς: Έχει ένα ωραίο. Το πρωκτικό σεξ: υπάρχουν γυναίκες που το μισούν και άλλες που το μισούν λιγότερο. Ρενάτα (23) και ενώ. Και πάλι ωραία θα νεαρά γυμνά έφηβοι, γιατί θα ήταν αυθόρμητο και νομίζω πως ξέραμε και οι. Τα βιβλία, τον φεμινισμό και το σεξ.\nΚαι είμαι πολύ τυχερή γιατί έχω πολλούς και καλούς φίλους. Ωραίος & Sexy στο Θέατρο Τ 9. 60ό ΦΚΘ. Και υπάρχουν και εκείνες οι λίγες που βρήκαν κάποια.\nΜίλα με Ανεση. «Ρώτα την πρώτα, γιατί μπορεί να μην της αρέσει». Το να κάνεις πρωκτικό σεξ δεν σε κάνει αυτόματα gay, αλλά ακόμα και.gay. Μην κωλώσεις και φέρεις την κοπέλα σε άσχημη θέση γιατί σίγουρα δεν θα φταίει σε κάτι. Πολλές γυναίκες αποστρέφονται το πρωκτικό σεξ εξαιτίας της τραυματικής πολλοί ωραίοι τρόποι που περιλαμβάνουν χεράκια, χειλάκια και άλλα ωραία. Στοματικό σεξ, σε κάθε ευκαιρία.\nΣωλήνες πορνό χάμστερ Milf πορνό ελέφαντας Κεχριμπάρι ατσάλι πίπα Ώριμη γκέι σεξ βίντεο Μηματισμός σεξ όργια Μαύρη Αντζέλικα δωρεάν πορνό\nΓιάννης Σταματάκης ΓΙ αυτο θα μας καψει ο θεος, γιατι κρινετε χωρις να γνωριζετε, αυτα που λεει δεν. Το πρωκτικο σεξ(οταν τηρουνται καποιοι πολυ βασικοι κανονες υγιεινης),συμφωνα με ερευνες σεξολογων (το χει πει και ο. Δεν έχω ξανανιώσει πιο ωραία στην σεξουαλική μου ζωή. Μπορεί να μην ακούγεται ωραίο αλλά είναι αλήθεια.\nΣτην ευρύτερη έννοια του σεξ, εντάσσεται και το να αφήνεις εκτός. Τι μπορείς να κάνεις για να γίνει το πρωκτικό σεξ όσο το δυνατόν. Μια ωραία αμμουδιά 33,5%. την ακόμα μεγαλύτερη απόλαυση της γυναίκας και – γιατί όχι – ακόμα και τον οργασμό της. Είναι όμως ωραίο και δεν πονάει καν τόσο πολύ αν ο άλλος ξέρει τι. Ρώτα την πρώτα, γιατί μπορεί να μην της αρέσει».


H Nαταλία Δραγούμη σε μια σπάνια φωτογραφία με την κόρη της, Κλειώ, με θέα την Ακρόπολη | BOVARY\nΟι σπάνιες φωτογραφίες με την κόρη της/Φωτογραφία: NDP photo agency\nH Nαταλία Δραγούμη σε μια σπάνια φωτογραφία με την κόρη της, Κλειώ, με θέα την Ακρόπολη\nΗ Ναταλία Δραγούμη δημοσίευσε στο προφίλ της στο Instagram σπάνιες φωτογραφίες με την κόρη της, Κλειώ.\nΗ Ναταλία Δραγούμη είναι παντρεμένη εδώ και 20 χρόνια με τον Έντι Ρόμπερτς, με τον οποίο γνωρίστηκε σε ένα ιστορικό club της Αθήνας των 90s, το Plus Soda. To ζευγάρι απέκτησε δυο παιδιά, τον 15χρονο Φίλιππο και την 17χρονη Κλειώ.\nΗ γνωστή ηθοποιός δεν μάς έχει συνηθίσει να αναρτά φωτογραφίες των παιδιών της στα social media και αυτή τη φορά μάς εξέπληξε ευχάριστα. Οι φωτογραφίες που δημοσίευσε στο Instagram με την κούκλα κόρη της, Κλειώ, με θέα την Ακρόπολη απέσπασαν πολλά σχόλια και likes.\nΗ κόρη της Ναταλίας Δραγούμη μοιάζει πολύ στη διάσημη μητέρα της και οι φωτογραφίες της στο Instagram τράβηξαν την προσοχή των θαυμαστών της ηθοποιού. Μητέρα και κόρη πόζαραν χαμογελαστές στον φακό και όλοι συμφώνησαν πως είναι υπέροχες και οι δύο.\nΗ αδυναμία της Ναταλίας Δραγούμη για τα δύο της παιδιά είναι μεγάλη και η ίδια έχει σημειώσει σε συνέντευξή της για την κόρη της: «Μου το είχε πει η κόρη μου, μικρή όμως, ότι πρώτον δεν θέλει να γίνει ηθοποιός γιατί θέλει να είναι περισσότερο με τα παιδιά της. Και είχε πει πως δεν θέλει να γίνει ηθοποιός γιατί δεν θέλει να γκουγκλάρει το όνομα της και να την βλέπουν γυμνή. Ήταν πολύ σκληρά και τα δύο».\nΗ Ναταλία Δραγούμη χωρίς ίχνος μακιγιάζ είναι ακόμα πιο όμορφη -Η εορταστική σέλφι στο Instagram που το αποδεικνύει


Για την Μαρίνα που κολύμπησε στα καθαρά νερά της λέξης – Art Play\nΓια την Μαρίνα που κολύμπησε στα καθαρά νερά της λέξης\n17 Δεκεμβρίου 2014, 13:10\nΠαρακολουθώντας τα επεισόδια της πολυτάραχης ζωής της Ρωσίδας ποιήτριας Μαρίνας Τσβετάγιεβα, τα γράμματα, τις εξομολογήσεις και τις σκέψεις της, η ομάδα Unison επιχειρεί να συνθέσει το πορτραίτο αυτής της ανήσυχης και πολύπλευρης\nπροσωπικότητας. Οι Θάλεια Δημητροπούλου, Έλλη Καρυπίδου, Ρεγγίνα Μανδηλάρη και Χρύσα Μαρκατά γράφουν στο artplay.gr κάποιες αποσπασματικές σκέψεις τους για την παράσταση που παίζεται κάθε Τετάρτη και Πέμπτη στον Τεχνοχώρο Φάμπρικα της οδού Μεγάλου Αλεξάνδρου στον Κεραμεικό.\n«Πάω δουλειά. Κατεβαίνοντας παίρνω τα σκουπίδια. Στην επιστροφή πετάγομαι να αγοράσω κάτι παπούτσια που είδα στο internet. Δεν υπάρχουν. Θα περάσω την επόμενη βδομάδα. Πάω σουπερμάρκετ. Να μην ξεχάσω να πάρω την άδεια του αυτοκινήτου για να πληρώσω την ασφάλεια. Γυρίζω σπίτι. Με τα ψώνια, την άδεια, την τσάντα μου, τον καφέ. Στέλνω ένα email, στέλνω άλλο email. Μαζεύω τα ρούχα, καθαρίζω την τουαλέτα, μαγειρεύω, ερωτεύομαι, αγαπώ, συγχωρώ, τολμώ, ενώνομαι, γελώ με όλη μου την ύπαρξη, κλαίω, πέφτω, σηκώνομαι, ξανά και ξανά, είμαι δυνατή, οξύς, διαυγής, τεράστια…»\n« Είναι , μουσική να ακούς\nποίηση να τραγουδάς .\nμυστικό να προσεύχεσαι .\nέθιμο να περιμένεις .\nΕίναι ρωσικό έθιμο\nνα αφήνεις τη ζωή\nτο τυχαίο να αυθαιρετεί ως το τέλος .\nσας εύχομαι ,\nό,τι καλύτερο .\nΕσύ είσαι Μαρίνα , το έσχατο όριο του χρόνου Μαρίνα !\nΔε σου ΄λειψε\nνα γείρεις το αγέρωχο\nκεφάλι σ ένα βέβαιο ώμο\nκαι κολύμπησες γυμνή\nστα καθαρά νερά της λέξης»\nΈλλη Καρυπίδου Θάλεια Δημητροπούλου Μαρίνα Τσβετάγιεβα ομάδα Unison Ρεγγίνα Μανδηλάρη Τεχνοχώρος Φάμπρικα Χρύσα Μαρκατά\nΕδώ θα ανεβεί η Πιάφ\nSt. Vincent – Pieta


Μικρά μυστικά ομορφιάς για όλες τις ώρες #40 - Beauty Diaries\nΘέλω ενυδάτωση κι απαλότητα στα χείλη μου. Τι προτείνεις;\nΠολλά είναι τα προϊόντα που αγαπώ, αλλά τελευταία έχω ξεχωρίσει το Instant Light Natural Lip Perfector της Clarins. Περιέχει βούτυρο karite κι έτσι τα ενυδατώνει, τα επανορθώνει και τα κάνει να δείχνουν πιο γεμάτα. Μπορείς να το χρησιμοποιήσεις μόνο του ή πάνω από οποιοδήποτε κραγιόν. Επίλεξε μία από τις 8 αποχρώσεις του. Προσωπικά, αγαπώ αυτή τη ροζ απόχρωση N°1 Rose Shimmer (που βλέπεις και στη φωτογραφία).\nΗ δημοσίευση κοινοποιήθηκε από το χρήστη Clarins Official (@clarinsofficial) στις 23 Ιούλ, 2019 στις 6:02 πμ PDT\nΥπάρχει κάτι ΝΕΟ που έχεις δοκιμάσει αυτούς τους μήνες κι αξίζει να το μοιραστείς;\nMια πολυτελής άφιξη στο μπάνιο μου. Μια μαγική κρέμα ημέρας με οργανικό κρόκο Κοζάνης κι αντηλιακή προστασία SPF 30 για πρόσωπο και λαιμό. Αποστήθισε αν κι εφόσον θελήσεις ποτέ να σου κάνεις ένα ακριβό δώρο περιποίησης. Αξίζει πολύ! Crocus Day Cream από την Crocus Collector. Mια ΥΠΕΡΟΧΗ ελληνική εταιρεία, που δεν έχει πολύ καιρό που έχει προσγειωθεί στον μπιουτόκοσμο. Κι αυτή είναι μια σούπερ βελούδινη κρέμα που λειτουργεί ως απόλυτη ασπίδα ενάντια στα σημάδια γήρανσης, ενώ ταυτόχρονα η επιδερμίδα θρέφεται και προστατεύεται.\nΗ δημοσίευση κοινοποιήθηκε από το χρήστη Collector Official (@crocus_collector) στις 6 Ιαν, 2019 στις 8:59 πμ PST\nH αγάπη μου για τα beauty to go προϊόντα της Sephora είναι γνωστή. Στα προτείνω από πάντα. Είναι μίνι κι απαραίτητα. Επισκέψου τα καταστήματα Sephora ή το sephora.gr και έχε τα πάντα μαζί σου.\nAναρωτιέσαι τι λάθος κάνεις με την εφαρμογή του αντηλιακού σου και καίγεσαι; Το αντηλιακό πρέπει να εφαρμόζεται μισή ώρα πριν την έκθεσή σου στον ήλιο, ώστε να απορροφηθεί και να δράσει κι όχι ακριβώς τη στιγμή που φτάνεις παραλία.\nφωτογραφία my best: instagram/sephoragreece\nbeauty to goClarinsCrocus CollectorSephora\nπροηγούμενο κείμενοπροηγούμενο κείμενο:Είναι τέλεια η όποια σου ατέλεια!\nεπόμενο κείμενο επόμενο κείμενο:To micellar κάνει θαύματα και στα μαλλιά